13. ข้อมูลทางการเงินที่สำคัญ

13.1 สรุปรายงานการสอบบัญชี

ผู้สอบบัญชีที่ทำการตรวจสอบหรือสอบทานงบการเงินของบริษัทฯ

+--------------+---------------------+--------------------------------+
| ปี/งวด        | งบการเงิน            | ผู้สอบบัญชี                        |
+--------------+---------------------+--------------------------------+
| ปี 2556       | งบการเงิน            | บริษัท สำนักงาน เอินส์ท แอนด์ ยัง     |
|              | รวมและงบการเงินบริษัทฯ | จำกัด                           |
|              |                     |                                |
|              |                     | สอบทานโดย นางสาวศิราภรณ์         |
|              |                     | เอื้ออนันต์กุล                      |
|              |                     |                                |
|              |                     | ผู้สอบบัญชีรับอนุญาต เลขทะเบียน 3844  |
+--------------+---------------------+--------------------------------+
| ปี 2555       | งบการเงิน            |                                |
|              | รวมและงบการเงินบริษัทฯ |                                |
+--------------+---------------------+--------------------------------+
| ปี 2554       | งบการเงิน            | บริษัท สอบบัญชี ดี ไอ เอ            |
|              | รวมและงบการเงินบริษัทฯ | อินเตอร์เนชั่นแนล จำกัด             |
|              |                     |                                |
|              |                     | ตรวจสอบโดย นางวิไลรัตน์           |
|              |                     | โรจน์นครินทร์                     |
|              |                     |                                |
|              |                     | ผู้สอบบัญชีรับอนุญาต เลขทะเบียน 3104  |
+--------------+---------------------+--------------------------------+

ผู้สอบบัญชีให้ความเห็นไว้ในรายงานผู้สอบบัญชีรับอนุญาตสำหรับรอบบัญชีปี 2554 ว่า
งบการเงินรวมและงบการเงินเฉพาะกิจการ ได้แสดงฐานะการเงิน ผลการดำเนินงาน
และกระแสเงินสด สำหรับปีสิ้นสุดวันเดียวกันของแต่ละปีของบริษัทฯ
และบริษัทย่อยและเฉพาะของบริษัทฯ
โดยถูกต้องตามที่ควรในสาระสำคัญตามหลักการบัญชีที่รับรองทั่วไป ทั้งนี้
ในรายงานผู้สอบบัญชีดังกล่าวได้ให้ข้อสังเกตเกี่ยวกับการที่บริษัทฯและบริษัทย่อยได้ปฎิบัติตามมาตรฐานการบัญชีฉบับปรับปรุงและมาตรฐานการบัญชีใหม่ที่ออกโดยสภาวิชาชีพบัญชีเพื่อจัดทำและนำเสนองบการเงิน

ผู้สอบบัญชีให้ความเห็นไว้ในรายงานผู้สอบบัญชีรับอนุญาตสำหรับรอบบัญชีปี 2555 ว่า
งบการเงินรวมและงบการเงินเฉพาะกิจการ ได้แสดงฐานะการเงิน ผลการดำเนินงาน
และกระแสเงินสด สำหรับปีสิ้นสุดวันเดียวกันของแต่ละปีของบริษัทฯ
และบริษัทย่อยและเฉพาะของบริษัทฯ
โดยถูกต้องตามที่ควรในสาระสำคัญตามมาตรฐานการรายงานทางการเงิน

ผู้สอบบัญชีให้ความเห็นไว้ในรายงานผู้สอบบัญชีรับอนุญาตสำหรับรอบบัญชีปี 2556 ว่า งบการเงิน
ได้แสดงฐานะการเงิน ผลการดำเนินงานและกระแสเงินสด สำหรับปีสิ้นสุดวันเดียวกันของบริษัทฯ
และบริษัทย่อยและเฉพาะของบริษัทฯ
โดยถูกต้องตามที่ควรในสาระสำคัญตามมาตรฐานการรายงานทางการเงิน

เมื่อวันที่ 1 เมษายน 2556 บริษัทฯได้เข้าลงทุนในสัดส่วนร้อยละ 100 ในหุ้นสามัญของ VSSL
ซึ่งจดทะเบียนจัดตั้งเมื่อวันที่ 10 กรกฎาคม 2541 หุ้นสามัญของ VSSL
เคยถูกถือโดยผู้ถือหุ้นรายใหญ่ของบริษัทฯ ดังนั้นจึงถือเป็นการรวมธุรกิจภายใต้การควบคุมเดียวกัน
โดยมีมูลค่าเงินลงทุนจำนวนรวม 496.90 ล้านบาท
และมีส่วนต่างระหว่างต้นทุนการรวมธุรกิจภายใต้การควบคุมเดียวกันกับมูลค่าสุทธิตามบัญชีของบริษัทย่อยจำนวนประมาณ
141.04 ล้านบาท ผลต่างดังกล่าวถือเป็น
“ส่วนเกินทุนจากการรวมธุรกิจภายใต้การควบคุมเดียวกัน”
และแสดงเป็นรายการแยกต่างหากไว้ภายใต้หัวข้อองค์ประกอบอื่นของส่วนของผู้ถือหุ้นในงบแสดงการเปลี่ยนแปลงส่วนของผู้ถือหุ้นรวม
บริษัทฯได้ปรับย้อนหลังงบแสดงฐานะการเงินรวม ณ วันที่ 31 ธันวาคม 2555 และวันที่ 1 มกราคม
2555 งบกำไรขาดทุนเบ็ดเสร็จรวม
และงบแสดงการเปลี่ยนแปลงส่วนของผู้ถือหุ้นรวมสำหรับปีสิ้นสุดวันที่ 31 ธันวาคม 2555
ที่นำมาแสดงเปรียบเทียบไว้ ณ ที่นี้ขึ้นใหม่ (ปรับปรุงใหม่) โดยถือเสมือนว่า VSSL
เป็นบริษัทย่อยของบริษัทฯมาโดยตลอด อย่างไรก็ตาม
รายการปรับปรุงดังกล่าวไม่มีผลกระทบต่องบกระแสเงินสดรวมสำหรับปีสิ้นสุดวันที่ 31 ธันวาคม
2555 งบกำไรขาดทุนเบ็ดเสร็จรวมสำหรับปีสิ้นสุดวันที่ 31 ธันวาคม 2556 และ 2555
จึงรวมผลการดำเนินงานของ VSSL ตั้งแต่วันที่ 1 มกราคม 2556 ถึงวันที่ 31 ธันวาคม 2556
และตั้งแต่วันที่ 1 มกราคม 2555 ถึงวันที่ 31 ธันวาคม 2555 ตามลำดับ
โดยไม่คำนึงถึงวันที่มีการรวมธุรกิจภายใต้การควบคุมเดียวกัน (วันที่มีการซื้อหุ้นของบริษัทย่อย)

2.  ตารางสรุปงบการเงินรวม

  เนื่องจากในไตรมาสที่ 2 ของปี 2556 บริษัทฯได้เข้าลงทุนในหุ้นสามัญของ VSSL
  ในสัดส่วนร้อยละ 100.00 ซึ่งแต่เดิมถูกถือหุ้นโดยผู้ถือหุ้นใหญ่ของบริษัทฯ
  จึงถือเป็นการควบรวมกิจการภายใต้การควบคุมเดียวกัน
  ดังนั้นบริษัทฯจึงได้จัดทำงบการเงินเสมือนว่า VSSL เป็นบริษัทย่อยของบริษัทฯมาโดยตลอด
  (งบการเงินภายใต้มาตรฐานการรวมธุรกิจภายใต้การควบคุมเดียวกัน) ในปี 2556 และปี 2555
  เพื่อแสดงเปรียบเทียบ ดังนั้น งบแสดงฐานะการเงินรวม
  จึงแสดงเป็นงบการเงินภายใต้มาตรฐานการรวมธุรกิจภายใต้การควบคุมเดียวกัน ตั้งแต่ปี 2554
  – 2556 งบกำไรขาดทุนเบ็ดเสร็จ
  แสดงเป็นงบการเงินภายใต้มาตรฐานการรวมธุรกิจภายใต้การควบคุมเดียวกัน ตั้งแต่ปี 2555 –
  2556 ทั้งนี้ บริษัทฯมิได้จัดทำงบเสมือน (เสมือนว่า VSSL เป็นบริษัทย่อยมาโดยตลอด)
  สำหรับงบกำไรขาดทุนเบ็ดเสร็จในปี 2554 เนื่องจาก ในปี 2554 VSSL
  ยังไม่ได้ดำเนินโครงการ 15 สุขุมวิท เรสซิเดนซ์ จึงส่งผลให้ผลการดำเนินงานของ VSSL
  ไม่มีนัยสำคัญ ตัวอย่างเช่น VSSL ไม่มีรายได้จากการดำเนินงาน มีเพียงรายได้อื่นเท่ากับ 3.67
  ล้านบาท และมีค่าใช้จ่ายจากการดำเนินงานเท่ากับ 22.67 ล้านบาท
  อีกทั้งยังได้มีการขายสินทรัพย์ที่ไม่เกี่ยวข้องกับโครงการดังกล่าวออกไป สำหรับงบกระแสเงินสด
  เนื่องจากงบกระแสเงินสดในงบการเงินตรวจสอบ
  มิได้จัดทำภายใต้มาตรฐานการรวมธุรกิจภายใต้การควบคุมเดียวกัน
  ผู้บริหารของบริษัทฯจึงได้จัดทำงบกระแสเงินสดภายใต้มาตรฐานดังกล่าวของปี 2555 และปี
  2556 ขึ้นมาเอง เพื่อใช้ในการวิเคราะห์ผลประกอบการ

งบกำไรขาดทุน

[]

หมายเหตุ: (2) ในระหว่างไตรมาสที่ 2 ของปี 2556 บริษัทฯได้เข้าลงทุนใน VSSL
ซึ่งเคยถูกถือหุ้นโดยผู้ถือหุ้นรายใหญ่ของบริษัทฯ
ดังนั้นจึงถือเป็นการรวมธุรกิจภายใต้การควบคุมเดียวกัน ผู้บริษัทฯได้ปรับปรุงย้อนหลัง
งบกำไรขาดทุนเบ็ดเสร็จรวมสำหรับปีสิ้นสุดวันที่ 31 ธันวาคม 2555
และงบแสดงการเปลี่ยนแปลงส่วนของผู้ถือหุ้นรวมสำหรับปีสิ้นสุดวันที่ 31 ธันวาคม 2555
ของบริษัทฯและบริษัทย่อยที่แสดงเป็นข้อมูลเปรียบเทียบไว้ ณ ที่นี้
เพื่อสะท้อนผลของการรวมธุรกิจภายใต้การควบคุมเดียวกัน

งบแสดงฐานะการเงิน

[]

[]

หมายเหตุ: (2) (3) ในระหว่างไตรมาสที่ 2 ของปี 2556 บริษัทฯได้เข้าลงทุนใน VSSL
ซึ่งเคยถูกถือหุ้นโดยผู้ถือหุ้นรายใหญ่ของบริษัทฯ
ดังนั้นจึงถือเป็นการรวมธุรกิจภายใต้การควบคุมเดียวกัน
ผู้บริษัทฯได้ปรับปรุงย้อนหลังงบแสดงฐานะการเงินรวม ณ วันที่ 31 ธันวาคม 2555 และ ณ วันที่
31 ธันวาคม 2554 ของบริษัทฯและบริษัทย่อยที่แสดงเป็นข้อมูลเปรียบเทียบไว้ ณ ที่นี้
เพื่อสะท้อนผลของการรวมธุรกิจภายใต้การควบคุมเดียวกัน

งบกระแสเงินสด

[]

[]

หมายเหตุ: (1) ในระหว่างไตรมาสที่ 2 ของปี 2556 บริษัทฯได้เข้าลงทุนใน VSSL
ซึ่งเคยถูกถือหุ้นโดยผู้ถือหุ้นรายใหญ่ของบริษัทฯ
ดังนั้นจึงถือเป็นการรวมธุรกิจภายใต้การควบคุมเดียวกัน
ผู้บริหารได้ปรับปรุงย้อนหลังงบกระแสเงินสดขึ้นมาเอง สำหรับปี สิ้นสุดวันที่ 31 ธันวาคม 2555
และปี 2556 ของบริษัทฯและบริษัทย่อยที่แสดงเป็นข้อมูลเปรียบเทียบไว้ ณ ที่นี้
เพื่อสะท้อนผลของการรวมธุรกิจภายใต้การควบคุมเดียวกัน

13.1 อัตราส่วนทางการเงินที่สำคัญ

  ------------------------------------- ----------- ------------ ----------
  อัตราส่วนทางการเงิน                      2554 (1)    2555 (1)     2556 (1)

  อัตราส่วนสภาพคล่อง                                                 

  อัตราส่วนสภาพคล่อง                       3.91        1.64         1.20

  อัตราส่วนสภาพคล่องหมุนเวียน                0.07        0.14         0.23

  อัตราส่วนภาพคล่องกระแสเงินสด              0.28        n/a          n/a

  อัตราส่วนหมุนเวียนลูกหนี้การค้า               27.31       34.32        31.63

  ระยะเวลาเก็บหนี้เฉลี่ย                     13.15       10.49        11.38

  อัตราส่วนหมุนเวียนสินค้าคงเหลือ              0.39        0.12         0.10

  ระยะเวลาขายสินค้าเฉลี่ย                   928.64      2,979.34     3,785.20

  อัตราส่วนหมุนเวียนเจ้าหนี้                   1.84        0.58         0.55

  ระยะเวลาชำระหนี้                        195.25      618.80       657.42

  วงจรเงินสด                             746.54      2,371.03     3,139.17

  อัตราส่วนแสดงความสามารถในการทำกำไร                                

  อัตรากำไรขั้นต้น                          38.18%      47.98%       43.17%

  อัตรากำไรจากการดำเนินงาน                21.59%      19.64%       14.99%

  อัตรากำไรอื่น                            1.01%       43.49%       20.83%

  อัตราส่วนเงินสดต่อการทำกำไร               88.46%      n/a          n/a

  อัตรากำไรสุทธิ                           12.92%      37.60%       16.01%

  อัตราผลตอบแทนผู้ถือหุ้น                     13.07%      29.97%       8.32%

  อัตราส่วนแสดงประสิทธิภาพในการดำเนินงาน                               

  อัตราผลตอบแทนจากสินทรัพย์                 4.36%       9.99%        2.22%

  อัตราผลตอบแทนจากสินทรัพย์ถาวร             17.40%      52.27%       27.55%

  อัตราการหมุนของสินทรัพย์                   0.34        0.27         0.14

  อัตราส่วนวิเคราะห์นโยบายทางการเงิน                                   

  อัตราส่วนหนี้สินต่อส่วนของผู้ถือหุ้น              2.04        1.97         3.72

  อัตราส่วนความสามารถชำระดอกเบี้ย           4.21        n/a          n/a

  อัตราส่วนความสามารถชำระภาระผูกพัน         0.69        n/a          n/a

  อัตราการจ่ายเงินปันผล                     -           4.75%        17.65%

                                                                  
  ------------------------------------- ----------- ------------ ----------

14.การวิเคราะห์และคำอธิบายของฝ่ายจัดการ

1.  ภาพรวมของการดำเนินธุรกิจและการเปลี่ยนแปลงที่สำคัญ

บริษัทฯและบริษัทย่อยดำเนินธุรกิจพัฒนาอสังหาริมทรัพย์ในรูปแบบที่หลากหลาย
ปัจจุบันผลิตภัณฑ์หรือการประกอบธุรกิจของบริษัทฯและบริษัทย่อย

แบ่งออกเป็น 5 กลุ่มธุรกิจ ประกอบด้วย

1)  ธุรกิจพัฒนานิคมอุตสาหกรรม – ดำเนินการโดยบริษัทฯ

2)  ธุรกิจที่ดินพร้อมโรงงานมาตรฐาน/คลังสินค้า – ดำเนินการโดย TISCOM

3)  ธุรกิจอาคารชุดพักอาศัย (คอนโดมิเนียม) – ดำเนินการโดยบริษัทฯ และ VSSL

4)  ธุรกิจอาคารสำนักงานให้เช่า – ดำเนินการโดย SG

5)  ธุรกิจรับบริหารทรัพย์สิน – ดำเนินการโดยบริษัทฯ

หมายเหตุ: ในอดีต ธุรกิจที่ดินพร้อมโรงงานมาตรฐาน/คลังสินค้า ดำเนินการโดยบริษัทฯ และ
TISCOM อย่างไรก็ตาม ในปี 2556 บริษัทฯมีแผนที่จะนำ TISCOM
เข้าจดทะเบียนในตลาดหลักทรัพย์ฯ จึงมีการปรับเปลี่ยนโครงสร้างการดำเนินธุรกิจให้มีความชัดเจน
โดยให้ TISCOM มุ่งเน้นและดำเนินธุรกิจที่ดินพร้อมโรงงานมาตรฐาน/คลังสินค้าทั้งหมด

โดยเหตุการณ์สำคัญในรอบบัญชี ปี 2556 ประกอบด้วย

-   การเพิ่มและลดทุนจดทะเบียนของบริษัทฯ

    -   บริษัทฯ ได้ลดทุนจดทะเบียนจาก 902.880 ล้านบาท เป็น 902.878 ล้านบาท
        ในไตรมาสที่ 2 เพื่อตัดหุ้นจดทะเบียนคงเหลือจากการจัดสรรเป็นหุ้นปันผล
        และตามใบสำคัญแสดงสิทธิ TFD-W1

    -   บริษัทฯ ได้เพิ่มทุนจดทะเบียนจากเดิม 902.878 ล้านบาท เป็น 1,264.029 ล้านบาท
        ในไตรมาสที่ 2 เพื่อรองรับหุ้นปันผล และรองรับการแปรสภาพใบสำคัญแสดงสิทธิ
        TFD-W2

    -   มติที่ประชุมคณะกรรมการบริษัทฯ ได้อนุมัติให้ลดทุนจดทะเบียนจาก 1,264.029 ล้านบาท
        เป็น 1,263.911 ล้านบาท ในไตรมาสที่ 4 เพื่อยกเลิกหุ้นสามัญที่ยังไม่ได้จำหน่าย
        (ยกเว้นหุ้นสามัญที่สำรองไว้เพื่อรองรับการใช้สิทธิของผู้ถือใบสำคัญแสดงสิทธิ TFD-W2
        ที่ได้ออกไปแล้วและยังคงเหลืออยู่)

    -   มติที่ประชุมคณะกรรมการบริษัทฯ ได้อนุมัติให้เพิ่มทุนจดทะเบียนจาก 1,263.911
        ล้านบาท เป็น 1,499.861 ล้านบาท ในไตรมาสที่ 4 เพื่อเสนอขายต่อนักลงทุนทั่วไป
        (Public Offering) และรองรับการแปรสภาพใบสำคัญแสดงสิทธิ TFD-W3

-   มติที่ประชุมวิสามัญผู้ถือหุ้น ได้อนุมัติให้ออกและเสนอขายหุ้นกู้ในวงเงินรวมไม่เกิน 3,500.00
    ล้านบาท

    -   บริษัทฯ ได้ดำเนินการออกหุ้นกู้ครั้งที่ 1/2556 วงเงิน 500.00 ล้านบาท
        โดยเสนอขายหุ้นกู้ดังกล่าวในช่วงไตรมาสที่ 3 ของปี 2556

    -   บริษัทฯ ได้ดำเนินการออกหุ้นกู้ครั้งที่ 2/2556 วงเงิน 850.00 ล้านบาท
        โดยเสนอขายหุ้นกู้ดังกล่าวในช่วงไตรมาสที่ 4 ของปี 2556

-   บริษัทฯ ได้เข้าลงทุนในสัดส่วนร้อยละ 100.00 ในหุ้นสามัญของ VSSL
    ซึ่งประกอบธุรกิจพัฒนาอสังหาริมทรัพย์ โดยเป็นเจ้าของโครงการคอนโดมิเนียม 15 สุขุมวิท
    เรสซิเดนซ์ ในไตรมาสที่ 2 ซึ่งมีมูลค่าเงินลงทุนรวม 496.90 ล้านบาท

-   การขายสินทรัพย์ให้แก่กองทุนรวมอสังหาริมทรัพย์ M-II

    -   TISCOM
        ได้ดำเนินการโอนสิทธิการเช่าที่ดินและขายอาคารโรงงานให้แก่กองทุนรวมอสังหาริมทรัพย์
        M-II ในไตรมาสที่ 4 โดยมีมูลค่าเท่ากับ 290.00 ล้านบาท

    -   บริษัทฯ
        ได้ดำเนินการขายและโอนกรรมสิทธิ์ที่ดินและโรงงานให้แก่กองทุนรวมอสังหาริมทรัพย์
        M-II ในไตรมาสที่ 4 โดยมีมูลค่าเท่ากับ 263.45 ล้านบาทและมูลค่าเท่ากับ 196.55
        ล้านบาท ตามลำดับ

-   VSSL (“ผู้ซื้อ”) ได้ทำสัญญาจะซื้อจะขายที่ดินจำนวน 138 ไร่กับ บริษัท เจ.ซี เควิน
    ดีเวลลอปเม้นท์ จำกัด (เดิมชื่อ บริษัท วี.ซี.เอ.แอล. บิสซิเนส กรุ๊ป จำกัด) (“ผู้ขาย”)
    ซึ่งเป็นบริษัทที่เกี่ยวข้องกันกับบริษัทฯและบริษัทย่อย จำนวน 800.00 ล้านบาท
    โดยได้ชำระเงินมัดจำงวดแรก จำนวน 300.00 ล้านบาท ณ วันทำสัญญาเป็นที่เรียบร้อยแล้ว
    ทั้งนี้ ในไตรมาสที่ 1 ของปี 2557 VSSL ได้ชำระเงินมัดจำเพิ่มอีก จำนวน 20.00 ล้านบาท
    อย่างไรก็ตาม VSSL ได้มีการยกเลิกสัญญาดังกล่าวแล้ว ณ วันที่ 6 มีนาคม 2557 เนื่องจาก
    บริษัท ที่ปรึกษา เอเซียพลัส จำกัด
    ซึ่งเป็นบริษัทที่ปรึกษาทางการเงินในการจัดเตรียมเอกสารและยื่นคำขอต่อสำนักงานคณะกรรมการกำกับหลักทรัพย์และตลาดหลักทรัพย์
    เพื่อออกและเสนอขายหลักทรัพย์ของบริษัทฯ ได้มีความเห็นว่า
    การทำรายการดังกล่าวเป็นรายการธุรกิจปกติที่ไม่มีเงื่อนไขทางการค้าทั่วไป
    บริษัทฯเห็นว่าจะมีผลกระทบต่อการออกและเสนอขายหลักทรัพย์จึงได้ยกเลิกสัญญาและขอคืนเงินมัดจำดังกล่าว

    1.  ผลการดำเนินงานและความสามารถในการทำกำไร

        1.  รายได้

  รายได้รวม

  รายได้รวมของบริษัทฯ ประกอบด้วย รายได้จากการขายที่ดินและอาคารโรงงาน
  รายได้จากการขายอาคารชุด รายได้ค่าเช่าและค่าบริการ
  กำไรจากการขายอสังหาริมทรัพย์เพื่อการลงทุน และรายได้อื่น

  ------------------------------------ -------------- -------------- --------------
  รายได้รวม                             ปี 2554         ปี 2555         ปี 2556

  รายได้จากการขายที่ดินและอาคารโรงงาน      662.95         327.71         460.00

  รายได้จากการขายอาคารชุด                184.90         130.43         40.36

  รายได้ค่าเช่าและค่าบริการ                 284.28         310.72         248.13

  กำไรจากการขายอสังหาริมทรัพย์เพื่อการลงทุน   -              554.89         134.33

  รายได้อื่น                              11.57          36.83          62.60

  รวมทั้งหมด                             1,143.69       1,360.58       945.42
  ------------------------------------ -------------- -------------- --------------

  รายได้รวมของบริษัทฯ มีมูลค่าเท่ากับ 1,143.69 ล้านบาท 1,360.58 ล้านบาท และ 945.42
  ล้านบาท ในปี 2554 – 2556 ตามลำดับ โดยเพิ่มขึ้นร้อยละ 18.96 ในปี 2555 และ
  ลดลงร้อยละ 30.51 ในปี 2556

  รายได้จากการขายที่ดินและอาคารโรงงาน

  รายได้จากการขายที่ดินและอาคารโรงงาน
  เป็นรายได้จากส่วนงานที่ดินและอาคารโรงงานเพื่อขาย
  ซึ่งเป็นส่วนงานที่ทำการซื้อที่ดินมาพัฒนาและก่อสร้างอาคารโรงงาน
  รวมทั้งระบบสาธารณูปโภคต่างๆ โดยมีวัตถุประสงค์หลักเพื่อขายที่ดินเปล่าที่พัฒนาแล้ว
  และที่ดินพร้อมอาคารโรงงานสำเร็จรูป

  --------------------------------- ------------- ------------- -------------
  รายได้จากการขายที่ดินและอาคารโรงงาน   ปี 2554        ปี 2555        ปี 2556

  รายได้จากการขายที่ดินเปล่า             662.95        327.71        -

  รายได้จากการขายที่ดินพร้อมโรงงาน       -             -             460.00

  รวมทั้งหมด                          662.95        327.71        460.00
  --------------------------------- ------------- ------------- -------------

  รายได้จากการขายที่ดินและอาคารโรงงานของบริษัทฯ มีมูลค่าเท่ากับ 662.95 ล้านบาท
  327.71 ล้านบาท และ 460.00 ล้านบาท ในปี 2554 – 2556 ตามลำดับ โดยลดลงร้อยละ
  50.57 ในปี 2555 และเพิ่มขึ้นร้อยละ 40.37 ในปี 2556 ทั้งนี้มีสาเหตุมาจาก
  บริษัทฯเพิ่งก่อสร้างระบบสาธารณูปโภคพร้อมกับขอใบอนุญาตจัดสรรจากการนิคมอุตสาหกรรมแห่งประเทศไทย
  (กนอ.) เสร็จเรียบร้อยในปี 2553 และเริ่มมีการโอนกรรมสิทธิ์ตั้งแต่ปี 2554 เป็นต้นไป
  ทั้งนี้การลดลงของรายได้ดังกล่าวในปี 2555
  มีสาเหตุมาจากการที่บริษัทฯได้โอนกรรมสิทธิ์จากการขายที่ดินและอาคารโรงงานส่วนใหญ่ไปแล้วในปี
  2554 ประกอบกับในปี 2555 ที่ดินและอาคารโรงงานของบริษัทฯส่วนใหญ่ซึ่งมีผู้เช่าแล้ว
  จะถูกขายให้แก่กองทุนรวมอสังหาริมทรัพย์
  ซึ่งจะรับรู้เป็นกำไรจากการขายอสังหาริมทรัพย์เพื่อการลงทุน ทั้งนี้
  การเพิ่มขึ้นของรายได้จากการขายที่ดินและอาคารโรงงาน ในปี 2556 เป็นผลมาจาก
  รายได้จากการขายที่ดินพร้อมโรงงานของบริษัทฯ ให้แก่ กองทุนรวมอสังหาริมทรัพย์ M-II
  ในไตรมาสที่ 4

  รายได้จากการขายอาคารชุด

  รายได้จากการขายอาคารชุด เป็นรายได้จากส่วนงานอาคารชุดพักอาศัยเพื่อขาย
  ซึ่งเป็นส่วนงานที่ทำการก่อสร้างอาคารชุดพักอาศัย ทั้งในเขตใจกลางเมืองและสถานที่ตากอากาศ
  เพื่อขายให้แก่บุคคลทั่วไป โดยปัจจุบันบริษัทฯ มีโครงการอาคารชุดทั้งหมด 3 โครงการ ได้แก่
  โครงการ 15 สุขุมวิท เรสซิเดนซ์ โครงการ เดอะโคโลเนียล เขาเต่า หัวหิน และโครงการ
  มหาดเล็ก เรสซิเดนซ์

  ---------------------------- -------------- -------------- --------------
  รายได้จากการขายอาคารชุด        ปี 2554         ปี 2555         ปี 2556

  โครงการ 59 เฮอริเทจ           184.90         130.43         -

  โครงการ สุขุมวิท 15             -              -              40.36

  รวมทั้งหมด                     184.90         130.43         40.36
  ---------------------------- -------------- -------------- --------------

  รายได้จากการขายอาคารชุดของบริษัทฯ มีมูลค่าเท่ากับ 184.90 ล้านบาท 130.43 ล้านบาท
  และ 40.36 ล้านบาท ในปี 2554 – 2556 ตามลำดับ โดยลดลงร้อยละ 29.46 ในปี 2555
  และลดลงร้อยละ 69.06 ในปี 2556
  ทั้งนี้รายได้ดังกล่าวลดลงเนื่องจากการทยอยโอนกรรมสิทธิ์ของโครงการอาคารชุดเดิม
  (โครงการ 59 เฮอริเทจ) ให้กับผู้ซื้อทั้งจำนวนแล้วในปี 2555 ประกอบกับ VSSL
  อยู่ระหว่างดำเนินการก่อสร้างโครงการ 15 สุขุมวิท เรสซิเดนซ์
  ซึ่งคาดว่าจะแล้วเสร็จภายในต้นปี 2557
  และสามารถรับรู้รายได้ส่วนใหญ่ของโครงการดังกล่าวในปี 2557 อย่างไรก็ตาม ในปี 2556
  กลุ่มบริษัทฯสามารถรับรู้รายได้จากโครงการ 15 สุขุมวิท เท่ากับ 40.36 ล้านบาท
  ในส่วนของโครงการอื่นๆ บริษัทฯได้ระงับการขายและการก่อสร้างอาคารของโครงการ
  เดอะโคโลเนียล เขาเต่า หัวหิน ไว้เป็นการชั่วคราว
  เนื่องจากได้มีการยื่นฟ้องคดีต่อศาลปกครองกลางให้มีการเพิกถอนใบอนุญาตก่อสร้างอาคาร
  และศาลได้มีคำสั่งให้ระงับการก่อสร้างไว้ก่อน
  ซึ่งบริษัทฯได้ยื่นอุทธรณ์คำสั่งของศาลปกครองกลางไปยังศาลปกครองสูงสุดเพื่อให้มีคำสั่งเพิกถอนคำสั่งของศาลปกครองกลางแล้ว
  นอกจากนั้นบริษัทฯอยู่ระหว่างการขออนุมัติรายงานวิเคราะห์ผลกระทบสิ่งแวดล้อม (EIA)
  จากสำนักงานนโยบายแผนทรัพยากรธรรมชาติและสิ่งแวดล้อม ของโครงการ มหาดเล็ก
  เรสซิเดนซ์

  รายได้ค่าเช่าและค่าบริการ

  รายได้ค่าเช่าและค่าบริการ เป็นรายได้จากส่วนงานที่ดินและอาคารโรงงานเพื่อให้เช่า
  ซึ่งเป็นส่วนงานที่ทำการซื้อที่ดินหรือเช่าที่ดินระยะยาวเพื่อนำมาพัฒนา และก่อสร้างอาคารโรงงาน
  รวมทั้งระบบสาธารณูปโภคต่างๆ โดยมีวัตถุประสงค์เพื่อให้เช่าที่ดินพร้อมอาคารโรงงานสำเร็จรูป
  และส่วนงานอาคารสำนักงานให้เช่า ซึ่งเป็นส่วนงานที่ทำการเช่าที่ดินระยะยาว เพื่อนำมาพัฒนา
  และก่อสร้างอาคารสำนักงาน เพื่อให้เช่าพื้นที่สำนักงานและการให้บริการ

  ------------------------------ ------------- ------------- -------------
  รายได้ค่าเช่าและค่าบริการ           ปี 2554        ปี 2555        ปี 2556

  รายได้ค่าเช่าจากโรงงาน            26.83         38.92         9.24

  รายได้ค่าเช่าจากคลังสินค้า           70.12         74.03         38.97

  รายได้ค่าเช่าจากอาคารสำนักงาน      187.32        197.78        199.93

  รวมทั้งหมด                       284.28        310.72        248.13
  ------------------------------ ------------- ------------- -------------

  รายได้ค่าเช่าและค่าบริการของบริษัทฯ มีมูลค่าเท่ากับ 284.28 ล้านบาท 310.72 ล้านบาท
  และ 248.13 ล้านบาท ในปี 2554 – 2556 ตามลำดับ โดยเพิ่มขึ้นร้อยละ 9.30 ในปี 2555
  และลดลงร้อยละ 20.14 ในปี 2556 ทั้งนี้การเพิ่มขึ้นของรายได้ค่าเช่าและค่าบริการในปี 2555
  มีสาเหตุมาจากการเพิ่มขึ้นของทั้งจำนวนผู้เช่าและการปรับราคาค่าเช่าเพิ่มตามภาวะตลาด
  ทั้งในส่วนของค่าเช่าจากโรงงาน คลังสินค้า และอาคารสำนักงาน ทั้งนี้ การลดลง
  ของรายได้ค่าเช่าและค่าบริการ ในปี 2556 เป็นผลมาจากการที่ บริษัทฯและ TISCOM
  ได้มีการขายสินทรัพย์ประเภทโรงงานและคลังสินค้าเพื่อเช่า ให้แก่ กองทุนรวมอสังหาริมทรัพย์
  M-II ส่งผลให้กลุ่มบริษัทฯ
  ไม่สามารถรับรู้รายได้ค่าเช่าจากสินทรัพย์โรงงานและคลังสินค้าดังกล่าวต่อไปได้ อย่างไรก็ตาม
  รายได้ค่าเช่าจากอาคารสำนักงานของ SG
  มีแนวโน้มเพิ่มสูงขึ้นอย่างต่อเนื่องจากการเพิ่มขึ้นของทั้งจำนวนผู้เช่าและราคาค่าเช่าตามสัญญา

  กำไรจากการขายอสังหาริมทรัพย์เพื่อการลงทุน

  กำไรจากการขายอสังหาริมทรัพย์เพื่อการลงทุน
  เป็นกำไรจากการขายทรัพย์สินและโอนสิทธิการเช่าที่ดินให้แก่กองทุนรวมอสังหาริมทรัพย์

  ------------------------------------ ------------- ------------- -------------
  กำไรจากการขายอสังหาริมทรัพย์เพื่อการลงทุน   ปี 2554        ปี 2555        ปี 2556

  กำไรจากการขายอสังหาริมทรัพย์ให้แก่ TIF1    -             28.97         -

  กำไรจากการขายอสังหาริมทรัพย์ให้แก่ M-II    -             525.92        134.33

  รวมทั้งหมด                             -             554.89        134.33
  ------------------------------------ ------------- ------------- -------------

  กำไรจากการขายอสังหาริมทรัพย์เพื่อการลงทุนของบริษัทฯ มีมูลค่าเท่ากับ 554.89 ล้านบาท
  และ 134.33 ล้านบาท ในปี 2555 – 2556 ตามลำดับ โดยในปี 2555 บริษัทฯและ TISCOM
  ได้ขายโรงงานสำเร็จรูปและสิทธิการเช่าที่ดิน ในนิคมอุตสาหกรรม ทีเอฟดี
  และนิคมอุตสาหกรรมอื่น ให้กับกองทุนรวมอสังหาริมทรัพย์ TIF 1 และ M-II มูลค่า 1,044
  ล้านบาท โดยสามารถรับรู้กำไรจากการขายในครั้งนี้เป็นจำนวนเงินเท่ากับ 554.89 ล้านบาท
  และในปี 2556 TISCOM
  ได้โอนสิทธิการเช่าที่ดินและขายอาคารโรงงานให้แก่กองทุนรวมอสังหาริมทรัพย์ มูลค่า 290.00
  ล้านบาท ซึ่ง TISCOM สามารถรับรู้กำไรจากการขายในครั้งนี้เป็นจำนวนเงินเท่ากับ 134.33
  ล้านบาท

  รายได้อื่น

  รายได้อื่น เป็นรายได้ที่นอกเหนือจากธุรกิจหลักของบริษัทฯ ซึ่งได้แก่ เงินปันผลรับ ดอกเบี้ยรับ
  ค่าจ้างบริหาร และรายได้อื่นๆ เป็นต้น

  ------------------------------ ------------- ------------- -------------
  รายได้อื่น                        ปี 2554        ปี 2555        ปี 2556

  ค่าจ้างบริหาร                     5.55          4.20          6.16

  ดอกเบี้ยรับ                       0.50          0.63          6.35

  เงินปันผล                        -             -             7.81

  กำไรจากการจำหน่ายทรัพย์สิน         0.88          -             -

  อื่นๆ                            4.64          32.00         42.28

  รวมทั้งหมด                       11.57         36.83         62.60
  ------------------------------ ------------- ------------- -------------

รายได้อื่นของบริษัทฯ มีมูลค่าเท่ากับ 11.57 ล้านบาท 36.83 ล้านบาท และ 62.60 ล้านบาท
ในปี 2554 – 2556 ตามลำดับ โดยเพิ่มขึ้นร้อยละ 218.39 ในปี 2555 และเพิ่มขึ้นร้อยละ
69.96 ในปี 2556 ทั้งนี้สาเหตุมาจาก เงินปันผลรับจากการลงทุนในหลักทรัพย์เผื่อขาย
และรายการปรับปรุงทางบัญชี

2.  ค่าใช้จ่าย

  ค่าใช้จ่ายรวม

  ค่าใช้จ่ายรวมของบริษัทฯ ประกอบด้วย ต้นทุนขายที่ดินและอาคารโรงาน ต้นทุนขายอาคารชุด
  ต้นทุนให้เช่าและบริการ ค่าใช้จ่ายในการขาย และค่าใช้จ่ายในการบริหาร

  ------------------------------ ------------- ------------- -------------
  ค่าใช้จ่ายรวม                     ปี 2554        ปี 2555        ปี 2556

  ต้นทุนขายที่ดินและอาคารโรงงาน       426.08        164.68        244.23

  ต้นทุนขายอาคารชุด                 132.51        77.30         32.20

  ต้นทุนให้เช่าและบริการ              141.28        157.99        148.91

  ค่าใช้จ่ายในการขาย                34.69         81.76         52.76

  ค่าใช้จ่ายในการบริหาร              153.14        136.12        158.15

  รวมทั้งหมด                       887.70        617.86        636.26
  ------------------------------ ------------- ------------- -------------

  ค่าใช้จ่ายรวมของบริษัทฯ มีมูลค่าเท่ากับ 887.70 ล้านบาท 617.86 ล้านบาท และ 636.26
  ล้านบาท ในปี 2554 – 2556 ตามลำดับ โดยลดลงร้อยละ 30.40 ในปี 2555
  และเพิ่มขึ้นร้อยละ 2.98 ในปี 2556

ต้นทุนขายและบริการ

  ต้นทุนขายและบริการของบริษัทฯ ประกอบด้วย ต้นทุนขายที่ดินและอาคารโรงงาน
  ต้นทุนขายอาคารชุด และต้นทุนให้เช่าและบริการ โดยมีรายละเอียดดังตารางต่อไปนี้

  ------------------------------ ------------- ------------- -------------
  ต้นทุนขายรวม                     ปี 2554        ปี 2555        ปี 2556

  ต้นทุนขายที่ดินและอาคารโรงงาน       426.08        164.68        244.23

  ต้นทุนขายอาคารชุด                 132.51        77.30         32.20

  ต้นทุนให้เช่าและบริการ              141.28        157.99        148.91

  รวมทั้งหมด                       699.88        399.97        425.35
  ------------------------------ ------------- ------------- -------------

  1) ต้นทุนขายที่ดินและอาคารโรงงาน

  ------------------------------ ------------- ------------- -------------
  ต้นทุนขายที่ดินและอาคารโรงงาน       ปี 2554        ปี 2555        ปี 2556

  ต้นทุนขายที่ดินเปล่า                 426.08        164.68        -

  ต้นทุนขายที่ดินพร้อมโรงงาน           -             -             244.23

  รวมทั้งหมด                       426.08        164.68        244.23
  ------------------------------ ------------- ------------- -------------

+------------------------------+------------+---+------------+------------+
| ต้นทุนขายที่ดินและอาคารโรงงาน     | ปี 2554     |   | ปี 2555     | ปี 2556     |
|                              |            |   |            |            |
| (ร้อยละของรายได้แต่ละประเภท)    |            |   |            |            |
+------------------------------+------------+---+------------+------------+
| ต้นทุนขายที่ดินเปล่า               | 64.27%     | 5 |            | n/a        |
|                              |            | 0 |            |            |
|                              |            | . |            |            |
|                              |            | 2 |            |            |
|                              |            | 5 |            |            |
|                              |            | % |            |            |
+------------------------------+------------+---+------------+------------+
| ต้นทุนขายที่ดินพร้อมโรงงาน         | n/a        | n |            | 53.09%     |
|                              |            | / |            |            |
|                              |            | a |            |            |
+------------------------------+------------+---+------------+------------+
| รวมทั้งหมด                     | 64.27%     | 5 |            | 53.09%     |
|                              |            | 0 |            |            |
|                              |            | . |            |            |
|                              |            | 2 |            |            |
|                              |            | 5 |            |            |
|                              |            | % |            |            |
+------------------------------+------------+---+------------+------------+

  ต้นทุนขายที่ดินและอาคารโรงงานของบริษัทฯ มีมูลค่ารวมเท่ากับ 426.08 ล้านบาท 164.68
  ล้านบาท และ 244.23 ล้านบาท ในปี 2554 – 2556 ตามลำดับ
  โดยหากพิจารณาต้นทุนขายที่ดินและอาคารโรงงานซึ่งคิดเป็นร้อยละของรายได้แต่ละประเภทนั้น
  จะเห็นว่าต้นทุนขายที่ดินและอาคารโรงงานมีค่าเท่ากับ ร้อยละ 64.27 ร้อยละ 50.25
  และร้อยละ 53.09 ในปี 2554 – 2555 ตามลำดับ โดยในปี 2555 – 2554
  จะเป็นต้นทุนจากการขายที่ดินเปล่า และในปี 2556
  จะเป็นต้นทุนจากการขายที่ดินพร้อมโรงงานของบริษัทฯ ให้แก่ กองทุนรวมอสังหาริมทรัพย์ M-II
  ในไตรมาสที่ 4 ทั้งนี้ ต้นทุนขายที่ดินเปล่าในปี 2555 ลดลงจากปี 2554
  เนื่องจากที่ดินส่วนใหญ่ที่ขายได้ในปี 2555 เป็นที่ดินที่มีต้นทุนที่ดินต่ำเมื่อเทียบกับปีก่อน

  2) ต้นทุนขายอาคารชุด

  ------------------------------ ------------- ------------- -------------
  ต้นทุนขายอาคารชุด                 ปี 2554        ปี 2555        ปี 2556

  โครงการ 59 เฮอริเทจ             132.51        77.30         -

  โครงการ 15 สุขุมวิท               -             -             32.20

  รวมทั้งหมด                       132.51        77.30         32.20
  ------------------------------ ------------- ------------- -------------

+-----------------------------+------------+------------+------------+
| ต้นทุนขายอาคารชุด              | ปี 2554     | ปี 2555     | ปี 2556     |
|                             |            |            |            |
| (ร้อยละของรายได้แต่ละประเภท)   |            |            |            |
+-----------------------------+------------+------------+------------+
| โครงการ 59 เฮอริเทจ          | 71.67%     | 59.27%     | -          |
+-----------------------------+------------+------------+------------+
| โครงการ 15 สุขุมวิท            | -          | -          | 79.80%     |
+-----------------------------+------------+------------+------------+
| รวมทั้งหมด                    | 71.67%     | 59.27%     | 79.80%     |
+-----------------------------+------------+------------+------------+

  ต้นทุนขายอาคารชุดของบริษัทฯ มีมูลค่ารวมเท่ากับ 132.51 ล้านบาท 77.30 ล้านบาท และ
  32.20 ล้านบาท ในปี 2554 – 2556 ตามลำดับ โดยรายได้และต้นทุนขายอาคารชุดในปี 2554
  และปี 2555 เป็นของโครงการ 59 เฮอริเทจ และในปี 2556 เป็นของโครงการ 15 สุขุมวิท
  ทั้งนี้หากพิจารณาต้นทุนขายอาคารชุดโดยคิดเป็นร้อยละของรายได้ จะเห็นว่า
  ต้นทุนขายอาคารชุดในปี 2555 ของโครงการ 59 เฮอริเทจ ลดลงอย่างมีนัยสำคัญ เนื่องจาก
  ระหว่างปีดังกล่าวบริษัทฯได้มีการขายห้องเพ้นท์เฮาส์
  ซึ่งเป็นห้องที่อยู่ชั้นบนสุดและมีขนาดใหญ่ที่สุดของโครงการ 59 เฮอริเทจ เป็นจำนวน 2 ชั้น
  โดยห้องดังกล่าวเป็นห้องที่มีราคาและอัตรากำไรสูงที่สุดเมื่อเปรียบเทียบกับห้องประเภทอื่นๆ
  ในโครงการ และต้นทุนขายอาคารชุดในปี 2556 ของโครงการ 15 สุขุมวิท เพิ่มขึ้น
  เมื่อเปรียบเทียบกับปี 2555 เนื่องจาก
  ต้นทุนการได้มาของอาคารและต้นทุนการตกแต่งภายในของโครงการ 15 สุขุมวิท
  สูงกว่าเมื่อเปรียบเทียบกับ โครงการ 59 เฮอริเทจ

  3) ต้นทุนให้เช่าและบริการ

  ------------------------------ ------------- ------------- -------------
  ต้นทุนให้เช่าและบริการ              ปี 2554        ปี 2555        ปี 2556

  ต้นทุนเช่าโรงงาน                  5.51          12.61         8.96

  ต้นทุนเช่าคลังสินค้า                 24.16         22.80         11.48

  ต้นทุนเช่าอาคารสำนักงาน            111.61        122.58        128.47

  รวมทั้งหมด                       141.28        157.99        148.91
  ------------------------------ ------------- ------------- -------------

+-----------------------------+------------+------------+------------+
| ต้นทุนให้เช่าและบริการ           | ปี 2554     | ปี 2555     | ปี 2556     |
|                             |            |            |            |
| (ร้อยละของรายได้แต่ละประเภท)   |            |            |            |
+-----------------------------+------------+------------+------------+
| ต้นทุนเช่าโรงงาน               | 20.53%     | 32.40%     | 96.99%     |
+-----------------------------+------------+------------+------------+
| ต้นทุนเช่าคลังสินค้า              | 34.46%     | 30.80%     | 29.46%     |
+-----------------------------+------------+------------+------------+
| ต้นทุนเช่าอาคารสำนักงาน         | 59.58%     | 61.98%     | 64.26%     |
+-----------------------------+------------+------------+------------+
| รวมทั้งหมด                    | 49.70%     | 50.85%     | 60.01%     |
+-----------------------------+------------+------------+------------+

  ต้นทุนให้เช่าและบริการของบริษัทฯ มีมูลค่ารวมเท่ากับ 141.28 ล้านบาท 157.99 ล้านบาท
  และ 148.91 ล้านบาท ในปี 2554 – 2556 ตามลำดับ
  โดยหากพิจารณาต้นทุนให้เช่าและบริการซึ่งคิดเป็นร้อยละของรายได้แต่ละประเภทนั้น จะเห็นว่า
  ต้นทุนเช่าโรงงานมีแนวโน้มเพิ่มสูงขึ้นอย่างต่อเนื่อง โดยเฉพาะในปี 2556 ทั้งนี้มีสาเหตุมาจาก
  ในปี 2556 กลุ่มบริษัทฯได้ขายโรงงานส่วนใหญ่ให้แก่กองทุนรวมอสังหาริมทรัพย์
  ซึ่งโรงงานที่เหลืออยู่ของกลุ่มบริษัทฯมีจำนวนผู้เช่าน้อยรายในขณะที่ต้นทุนเช่าโรงงานส่วนใหญ่เป็นต้นทุนจากค่าเสื่อมราคาซึ่งเป็นต้นทุนคงที่
  ทั้งนี้ต้นทุนเช่าคลังสินค้ามีแนวโน้มลดลงอย่างต่อเนื่อง เนื่องจากในปี 2555
  กลุ่มบริษัทฯได้มีการขายคลังสินค้าที่ยังไม่มีผู้เช่าบางส่วน ให้แก่กองทุนรวมอสังหาริมทรัพย์
  และต้นทุนค่าเช่าอาคารสำนักงาน มีแนวโน้มเพิ่มสูงขึ้น
  เนื่องจากที่ผ่านมาได้มีการปรับปรุงในส่วนอาคารสำนักงานให้เช่า
  ส่งผลให้มีต้นทุนค่าเสื่อมราคาเพิ่มสูงขึ้นจากปีที่แล้ว

  ค่าใช้จ่ายในการขายและบริหาร

  ค่าใช้จ่ายในการขายของบริษัทฯ ประกอบด้วย ค่าโฆษณาและส่งเสริมการขาย เงินเดือนพนักงาน
  ค่าบริหารงานขาย และค่านายหน้า เป็นต้น และค่าใช้จ่ายในการบริหารของบริษัทฯ ประกอบด้วย
  เงินเดือนพนักงาน ฝ่ายอื่นๆ อาทิเช่น ฝ่ายบัญชี ฝ่ายบริหาร และฝ่ายก่อสร้าง
  ค่าตอบแทนกรรมการ ค่าพาหนะเดินทาง และค่ารับรอง เป็นต้น

  ------------------------------ ------------- ------------- -------------
  ค่าใช้จ่ายในการขายและบริหาร        ปี 2554        ปี 2555        ปี 2556

  ค่าใช้จ่ายในการขาย                34.69         81.76         52.76

  ค่าใช้จ่ายในการบริหาร              153.14        136.12        158.15

  รวมทั้งหมด                       187.82        217.89        210.91
  ------------------------------ ------------- ------------- -------------

+-----------------------------+------------+------------+------------+
| ค่าใช้จ่ายในการขายและบริหาร     | ปี 2554     | ปี 2555     | ปี 2556     |
|                             |            |            |            |
| (ร้อยละของรายได้รวม)          |            |            |            |
+-----------------------------+------------+------------+------------+
| ค่าใช้จ่ายในการขาย             | 3.03%      | 6.01%      | 5.58%      |
+-----------------------------+------------+------------+------------+
| ค่าใช้จ่ายในการบริหาร           | 13.39%     | 10.00%     | 16.73%     |
+-----------------------------+------------+------------+------------+
| รวมทั้งหมด                    | 16.42%     | 16.01%     | 22.31%     |
+-----------------------------+------------+------------+------------+

  ค่าใช้จ่ายในการขายของบริษัทฯ มีมูลค่าเท่ากับ 34.69 ล้านบาท 81.76 ล้านบาท และ 52.76
  ล้านบาท ในปี 2554 – 2556 ตามลำดับ โดยคิดเป็นร้อยละของรายได้รวมเท่ากับ ร้อยละ
  3.03 ร้อยละ 6.01 และร้อยละ 5.58 ตามลำดับ ทั้งนี้ การเพิ่มขึ้นของค่าใช้จ่ายในการขาย ปี
  2555 เป็นผลมาจาก ในปีดังกล่าวมีการโอนกรรมสิทธิ์อาคารชุดเพิ่มขึ้น
  ทำให้เกิดค่าใช้จ่ายในการโอน เช่น ภาษีธุรกิจเฉพาะ และการลดลงของค่าใช้จ่ายในการขาย ปี
  2556 เป็นผลมาจากการโอนกรรมสิทธิ์อาคารชุดลดลงเมื่อเปรียบเทียบกับปีก่อน

  ค่าใช้จ่ายในการบริหารของบริษัทฯ มีมูลค่าเท่ากับ 153.14 ล้านบาท 136.12 ล้านบาท และ
  158.15 ล้านบาท ในปี 2554 – 2556 ตามลำดับ โดยคิดเป็นร้อยละของรายได้รวมเท่ากับ
  ร้อยละ 13.39 ร้อยละ 10.00 และร้อยละ 16.73 ตามลำดับ ทั้งนี้
  การลดลงของค่าใช้จ่ายในการบริหาร ปี 2555 เกิดจาก
  ความสามารถในการควบคุมค่าบริการสาธารณูปโภคต่างๆ
  และการเพิ่มขึ้นของค่าใช้จ่ายในการบริหาร ปี 2556 เป็นผลมาจาก ค่าที่ปรึกษาทางการเงิน
  และที่ปรึกษากฏหมายเพื่อรองรับการขยายตัวของธุรกิจ

  ค่าใช้จ่ายทางการเงิน

  ค่าใช้จ่ายทางการเงินของบริษัทฯ ประกอบด้วย ดอกเบี้ยจ่าย และค่าธรรมเนียม เป็นต้น

  ค่าใช้จ่ายทางการเงินของบริษัทฯ มีมูลค่าเท่ากับ 71.21 ล้านบาท 85.52 ล้านบาท และ
  113.14 ล้านบาท ในปี 2554 – 2556 ตามลำดับ โดยเพิ่มขึ้นร้อยละ 19.99 ในปี 2555
  เนื่องจาก บริษัทฯและบริษัทย่อยมีการกู้ยืมเงินเพิ่มขึ้นเป็นจำนวนมาก
  เพื่อใช้ในการขยายธุรกิจของกลุ่มบริษัทฯ และเพิ่มขึ้นร้อยละ 32.29 ในปี 2556
  โดยมีสาเหตุมาจาก การที่บริษัทฯได้ออกหุ้นกู้มูลค่าเท่ากับ 500.00 ล้านบาท ในไตรมาสที่ 3
  และออกหุ้นกู้เพิ่มเติมมูลค่าเท่ากับ 850.00 ล้านบาท ในไตรมาสที่ 4 ของปี 2556
  ประกอบกับการที่บริษัทฯได้ออกตั๋วสัญญาใช้เงินมูลค่าเท่ากับ 1,403.70 ล้านบาท
  ในระหว่างงวดบัญชีดังกล่าว

3.  ความสามารถในการทำกำไร

  กำไรขั้นต้น

  อัตรากำไรขั้นต้นของบริษัทฯ เท่ากับร้อยละ 38.18 ร้อยละ 47.98 และร้อยละ 43.17 ในปี
  2554 – 2556 ตามลำดับ การเพิ่มขึ้นของอัตรากำไรขั้นต้นของบริษัทฯในปี 2555
  เป็นผลมาจากความสามารถในการบริหารต้นทุนของทรัพย์สินเพื่อขายและบริการได้อย่างมีประสิทธิภาพมากขึ้น
  และการลดลงของอัตรากำไรขั้นต้นของบริษัทฯ ในปี 2556
  เป็นผลมาจากการลดลงของอัตรากำไรขั้นต้นในทุกธุรกิจของกลุ่มบริษัทฯ

  อัตรากำไรขั้นต้นของบริษัทฯ สามารถแบ่งออกเป็น 3 กลุ่มธุรกิจหลักได้ ดังตารางต่อไปนี้

  ------------------------------ ------------- ------------- -------------
  อัตรากำไรขั้นต้น (ร้อยละ)           ปี 2554        ปี 2555        ปี 2556

  ขายที่ดินและอาคารโรงงาน           35.73%        49.75%        46.91%

  ขายอาคารชุด                     28.33%        40.73%        20.20%

  ค่าเช่าและค่าบริการ                50.30%        49.15%        39.99%

  อัตรากำไรขั้นต้นรวม                38.18%        47.98%        43.17%
  ------------------------------ ------------- ------------- -------------

  จากตารางดังกล่าว อัตรากำไรขั้นต้นของธุรกิจขายที่ดินและอาคารโรงงาน เท่ากับ ร้อยละ
  35.73 ร้อยละ 49.75 และร้อยละ 46.91 ในปี 2554 – 2556 ตามลำดับ โดยเพิ่มขึ้นในปี
  2555 เนื่องจาก ที่ดินส่วนใหญ่ที่ขายได้ในปีดังกล่าว เป็นที่ดินที่มีต้นทุนต่ำเมื่อเทียบกับปี 2554
  ทั้งนี้ ในปี 2556 เป็นอัตรากำไรขั้นต้นจากการขายที่ดินพร้อมโรงงานของกลุ่มบริษัทฯ ให้แก่
  กองทุนรวมอสังหาริมทรัพย์ M-II ในมาสที่ 4

  อัตรากำไรขั้นต้นของธุรกิจขายอาคารชุด เท่ากับ ร้อยละ 28.33 ร้อยละ 40.73 และร้อยละ
  20.20 ในปี 2554 – 2556 ตามลำดับ โดยเพิ่มขึ้นในปี 2555 เนื่องจาก
  บริษัทฯได้ขายห้องเพ้นท์เฮาส์ ซึ่งเป็นห้องที่อยู่ชั้นบนสุดและมีขนาดใหญ่ที่สุดของโครงการ 59
  เฮอริเทจ เป็นจำนวน 2 ชั้น
  โดยห้องดังกล่าวเป็นห้องที่มีราคาและอัตรากำไรสูงที่สุดเมื่อเปรียบเทียบกับห้องประเภทอื่นๆ
  ในโครงการ และลดลง ในปี 2556 เนื่องจาก ต้นทุนดังกล่าวเป็นของโครงการ 15 สุขุมวิท
  ซึ่งมีต้นทุนในการได้มาของอาคารและต้นทุนการตกแต่งภายในโครงการสูงกว่า
  เมื่อเปรียบเทียบกับ โครงการ 59 เฮอริเทจ

  อัตรากำไรขั้นต้นของธุรกิจค่าเช่าและค่าบริการ เท่ากับ ร้อยละ 50.30 ร้อยละ 49.15
  และร้อยละ 39.99 ในปี 2554 – 2556 ตามลำดับ โดยลดลงในปี 2555 เนื่องจาก
  ต้นทุนเช่าโรงงานและต้นทุนเช่าอาคารสำนักงานที่เพิ่มสูงขึ้น
  และอัตรากำไรขั้นต้นของธุรกิจค่าเช่าและค่าบริการมีการเปลี่ยนแปลงลดลง ในปี 2556
  เนื่องจาก
  ในระหว่างปีดังกล่าวกลุ่มบริษัทฯได้ขายโรงงานส่วนใหญ่ให้แก่กองทุนรวมอสังหาริมทรัพย์
  ซึ่งโรงงานที่เหลืออยู่ของกลุ่มบริษัทฯ มีจำนวนผู้เช่าน้อยราย ในขณะที่ต้นทุนเช่าโรงงานส่วนใหญ่
  เป็นต้นทุนจากค่าเสื่อมราคา

  กำไรจากการดำเนินงาน

  อัตรากำไรจากการดำเนินงานของบริษัทฯ เท่ากับร้อยละ 21.59 ร้อยละ 19.64 และร้อยละ
  14.99 ในปี 2554 – 2556 ตามลำดับ ทั้งนี้การลดลงของอัตรากำไรจากการดำเนินงานในปี
  2555 และปี 2556 มีสาเหตุมาจาก ในการคำนวณอัตรากำไรจากการดำเนินงาน
  ไม่ได้รวมผลกำไรจากการขายอสังหาริมทรัพย์เพื่อการลงทุน รายได้เงินปันผลรับ และรายได้อื่น
  จึงส่งผลให้สัดส่วนค่าใช้จ่ายในการขายและบริหารเมื่อเทียบกับรายได้ซึ่งไม่ได้รวมรายการข้างต้นเพิ่มสูงขึ้น

  กำไรสุทธิ

  อัตรากำไรสุทธิของบริษัทฯ เท่ากับร้อยละ 12.92 ร้อยละ 37.60 และร้อยละ 16.01 ในปี
  2554 – 2556 ตามลำดับ ทั้งนี้การเพิ่มขึ้นของอัตรากำไรสุทธิในปี 2555
  อย่างมีนัยสำคัญเป็นผลมาจากกำไรจากการขายอสังหาริมทรัพย์เพื่อการลงทุนให้กับกองทุนรวมอสังหาริมทรัพย์เป็นหลัก
  และการลดลงของกำไรสุทธิในปี 2556 เป็นผลมาจากต้นทุนขายและบริการโดยรวมของทุกธุรกิจ
  ค่าใช้จ่ายในการขายและบริหาร และค่าใช้จ่ายทางการเงินจากการออกหุ้นกู้และตั๋วสัญญาใช้เงิน
  ที่เพิ่มสูงขึ้นเมื่อเปรียบเทียบกับปี 2555

  อัตราผลตอบแทนผู้ถือหุ้น

  อัตราผลตอบแทนต่อผู้ถือหุ้นของบริษัทฯ เท่ากับร้อยละ 13.07 ร้อยละ 29.97 และร้อยละ 8.32
  ในปี 2554 – 2556 ตามลำดับ ทั้งนี้การเพิ่มขึ้นของอัตราผลตอบแทนต่อผู้ถือหุ้นของบริษัทฯในปี
  2555 เป็นผลมาจาก
  การรับรู้กำไรจากการขายอสังหาริมทรัพย์เพื่อการลงทุนให้กับกองทุนรวมอสังหาริมทรัพย์
  และการลดลงของอัตราผลตอบแทนต่อผู้ถือหุ้นในปี 2556
  เป็นผลมาจากการลดลงของกำไรสุทธิเมื่อเปรียบเทียบกับปี 2555
  ประกอบกับส่วนของผู้ถือหุ้นมีการเปลี่ยนแปลงลดลง จากการจ่ายปันผลเป็นเงินสดเท่ากับ 90.28
  ล้านบาท
  และบริษัทฯมีส่วนต่างระหว่างต้นทุนการรวมธุรกิจภายใต้การควบคุมเดียวกันกับมูลค่าสุทธิตามบัญชีของ
  VSSL จำนวนเท่ากับ 141.04 ล้านบาท
  ซึ่งผลต่างดังกล่าวถือเป็นรายการส่วนเกินทุนจากการรวมธุรกิจภายใต้การควบคุมเดียวกันและแสดงเป็นรายการหักออกจากองค์ประกอบอื่นของส่วนของผู้ถือหุ้น

2.  ความสามารถในการบริหารทรัพย์สิน

  สินทรัพย์

  สินทรัพย์หลักของบริษัทฯ ประกอบด้วย ต้นทุนพัฒนาโครงการอสังหาริมทรัพย์ สิทธิการเช่า
  และอสังหาริมทรัพย์เพื่อการลงทุน

  สินทรัพย์รวมของบริษัทฯ มีมูลค่าเท่ากับ 4,264.19 ล้านบาท 5,977.45 ล้านบาท และ
  7,683.00 ล้านบาท ในปี 2554 – 2556 ตามลำดับ โดยเพิ่มขึ้นเท่ากับ 1,713.26 ล้านบาท
  หรือคิดเป็นร้อยละ 40.18 ในปี 2555 และเพิ่มขึ้นเท่ากับ 1,705.55 ล้านบาท
  หรือคิดเป็นร้อยละ 28.53 ในปี 2556 ทั้งนี้สินทรัพย์รวมของบริษัทฯ เพิ่มขึ้นเนื่องจากในปี 2555
  บริษัทฯได้มีการซื้อที่ดินและพัฒนาโครงการนิคมอุตสาหกรรมทีเอฟดี เฟส 2
  เพิ่มขึ้นอย่างต่อเนื่องเพื่อตอบสนองความต้องการของลูกค้าและรองรับการขยายตัวของธุรกิจ
  เมื่อมีการเปิดตลาดการค้าเสรีอาเซียน และในปี 2556 สินทรัพย์รวมของบริษัทฯ
  เพิ่มขึ้นเนื่องจากเงินสดที่เพิ่มสูงขึ้นจากการขายสินทรัพย์เข้ากองทุนรวมอสังหาริมทรัพย์
  การเพิ่มขึ้นของต้นทุนโครงการพัฒนาอสังหาริมทรัพย์เนื่องจากบริษัทฯได้มีการซื้อที่ดินและพัฒนาโครงการนิคมอุตสาหกรรมทีเอฟดี
  เฟส 2 เพิ่มเติม และเงินมัดจำค่าซื้อที่ดินจากกิจการที่เกี่ยวข้องกัน เนื่องจาก VSSL
  ได้ทำสัญญาจะซื้อจะขายที่ดินกับบริษัท เจ.ซี เควิน ดีเวลลอปเม้นท์ จำกัด
  ซึ่งเป็นบริษัทที่เกี่ยวข้องกันกับบริษัทฯและบริษัทย่อย โดยได้ชำระเงินมัดจำงวดแรก จำนวน
  300.00 ล้านบาท ณ วันทำสัญญาเป็นที่เรียบร้อยแล้ว อย่างไรก็ตาม VSSL
  ได้มีการยกเลิกสัญญาดังกล่าวแล้ว ณ วันที่ 6 มีนาคม 2557

  อัตราผลตอบแทนจากสินทรัพย์ มีค่าเท่ากับ ร้อยละ 4.36 ร้อยละ 9.99 และร้อยละ 2.22 ในปี
  2554 – 2556 ตามลำดับ ทั้งนี้ สาเหตุที่อัตราผลตอบแทนจากสินทรัพย์ของบริษัทฯในปี 2555
  เพิ่มสูงขึ้นอย่างมีนัยสำคัญ เนื่องจากในปีดังกล่าวบริษัทฯและ TISCOM
  ได้มีการขายสินทรัพย์ให้แก่กองทุนรวมอสังหาริมทรัพย์
  ส่งผลให้มีการรับรู้กำไรจากการชายอสังหาริมทรัพย์เพื่อการลงทุน ในขณะที่ปี 2554
  กลุ่มบริษัทฯไม่มีการรับรู้กำไรดังกล่าว ทั้งนี้การลดลง ของอัตราผลตอบแทนจากสินทรัพย์ ในปี
  2556 เป็นผลมาจากการลดลงกำไรสุทธิที่ลดลงของสินทรัพย์ถาวร

  อัตราผลตอบแทนจากสินทรัพย์ถาวร มีค่าเท่ากับ ร้อยละ 17.40 ร้อยละ 52.27 และร้อยละ
  27.55 ในปี 2554 – 2556 ตามลำดับ ทั้งนี้
  สาเหตุที่อัตราผลตอบแทนจากสินทรัพย์ถาวรของบริษัทฯในปี 2555 เพิ่มสูงขึ้นอย่างมีนัยสำคัญ
  เนื่องจากในปีดังกล่าวบริษัทฯและ TISCOM ได้มีการขายสินทรัพย์ให้แก่กองทุนรวมอสังหาริมทรัพย์
  ในขณะที่ปี 2554 กลุ่มบริษัทฯไม่มีการรับรู้กำไรดังกล่าว ทั้งนี้การลดลง
  ของอัตราผลตอบแทนจากสินทรัพย์ถาวร ในปี 2556
  เป็นผลมาจากการลดลงของกำไรสุทธิในอัตราที่มากกว่าการลดลงของสินทรัพย์ถาวร

  อัตราการหมุนเวียนของสินทรัพย์ มีค่าเท่ากับ 0.34 เท่า 0.27 เท่า และ 0.14 เท่า ในปี
  2554 – 2556 ตามลำดับ ทั้งนี้ การลดลงของอัตราการหมุนเวียนของสินทรัพย์ในปี 2555
  เป็นผลมาจากการเพิ่มขึ้นของสินทรัพย์ในอัตราที่สูงกว่าการเพิ่มขึ้นของรายได้รวมของกลุ่มบริษัทฯ
  เนื่องจากบริษัทฯได้มีการซื้อที่ดินและพัฒนาโครงการนิคมอุตสาหกรรมทีเอฟดี เฟส 2
  เพิ่มขึ้นอย่างต่อเนื่อง ซึ่งการลงทุนในสินทรัพย์ดังกล่าวเป็นการลงทุนระยะยาว
  และยังไม่สามารถสร้างรายได้ได้ทันทีในงวดบัญชีเดียวกัน ทั้งนี้การลดลง
  ของอัตราการหมุนเวียนของสินทรัพย์ ในปี 2556 เป็นผลมาจากการลดลงของรายได้
  ในขณะที่สินทรัพย์รวมของบริษัทฯและบริษัทย่อยเพิ่มสูงขึ้น เมื่อเทียบกับปี2555

  ลูกหนี้การค้าและลูกหนี้อื่น

  ลูกหนี้การค้าและลูกหนี้อื่นของบริษัทฯ มีมูลค่าเท่ากับ 17.91 ล้านบาท 19.21 ล้านบาท และ
  20.44 ล้านบาท ในปี 2554 – 2556 ตามลำดับ โดยเพิ่มขึ้นเท่ากับ 1.30 ล้านบาท
  หรือคิดเป็นร้อยละ 7.25 ในปี 2555 และเพิ่มขึ้นเท่ากับ 1.23 ล้านบาท หรือคิดเป็นร้อยละ
  6.41 ในปี 2556 ทั้งนี้ การเปลี่ยนแปลงในรายการลูกหนี้การค้าและลูกหนี้อื่น
  เป็นผลมาจากการเปลี่ยนแปลงรายได้ของบริษัทฯและบริษัทย่อย
  โดยหากพิจารณาระยะเวลาเก็บหนี้เฉลี่ยในปี 2554 – 2556 จะมีค่าเท่ากับ 13.15 วัน 10.49
  วัน และ 11.38 วัน ตามลำดับ ซึ่งจากระยะเวลาการเก็บหนี้เฉลี่ยที่ยาวขึ้นในปี 2556 ส่งผลให้
  บริษัทฯและบริษัทย่อยมีรายการลูกหนี้การค้าและลูกหนี้อื่นที่เพิ่มสูงขึ้น ในขณะที่มีรายได้ลดลง

  ต้นทุนพัฒนาโครงการอสังหาริมทรัพย์

  ต้นทุนพัฒนาโครงการอสังหาริมทรัพย์ของบริษัทฯ มีมูลค่าเท่ากับ 2,499.94 ล้านบาท 4,120.33
  ล้านบาท และ 4,824.25 ล้านบาท ในปี 2554 – 2556 ตามลำดับ โดยเพิ่มขึ้นเท่ากับ
  1,620.39 ล้านบาท หรือคิดเป็นร้อยละ 64.82 ในปี 2555 และเพิ่มขึ้นเท่ากับ 703.92
  ล้านบาท หรือคิดเป็นร้อยละ 17.08 ในปี 2556
  ทั้งนี้การเพิ่มขึ้นของต้นทุนพัฒนาโครงการอสังหาริมทรัพย์ของบริษัทฯ ในปี 2555
  มาจากการที่บริษัทฯลงทุนซื้อที่ดินพัฒนาโครงการในนิคมอุตสหกรรมทีเอฟดี เฟส 2
  เพื่อตอบสนองความต้องการที่ดินและเช่าโรงงานที่เพิ่มขึ้น
  และการลงทุนก่อสร้างในอาคารชุดพักอาศัยที่มีอยู่เดิม
  และการเพิ่มขึ้นของต้นทุนพัฒนาโครงการอสังหาริมทรัพย์ ในปี 2556
  มีสาเหตุหลักมาจากการเพิ่มขึ้นของที่ดินและส่วนปรับปรุงที่ดินจากการพัฒนาโครงการนิคมอุตสาหกรรมทีเอฟดี
  เฟส 2 เพิ่มเติม

  เงินมัดจำจ่ายเพื่อซื้อที่ดิน

  เงินมัดจำจ่ายเพื่อซื้อที่ดินของบริษัทฯ มีมูลค่าเท่ากับ 236.35 ล้านบาท 29.71 ล้านบาท และ
  54.64 ล้านบาท ในปี 2554 – 2556 ตามลำดับ โดยลดลงเท่ากับ 206.64 ล้านบาท
  หรือคิดเป็นร้อยละ 87.43 ในปี 2555 และเพิ่มขึ้นเท่ากับ 24.93 ล้านบาท หรือคิดเป็นร้อยละ
  83.90 ในปี 2556 ทั้งนี้เงินมัดจำจ่ายเพื่อซื้อที่ดินดังกล่าว มีมูลค่าสูงขึ้นในปี 2554 เนื่องจาก
  บริษัทฯได้ลงทุนซื้อที่ดินเพื่อรองรับการพัฒนาโครงการในนิคมอุตสาหกรรม ทีเอฟดี เฟส 2

  นอกจากนี้ ในระหว่างปี 2556 VSSL ได้ทำสัญญาจะซื้อจะขายที่ดินจำนวน 138 ไร่กับ บริษัท
  เจ.ซี เควิน ดีเวลลอปเม้นท์ จำกัด ซึ่งเป็นบริษัทที่เกี่ยวข้องกันกับบริษัทฯและบริษัทย่อย จำนวน
  800.00 ล้านบาท โดยได้ชำระเงินมัดจำงวดแรก จำนวน 300.00 ล้านบาท ณ
  วันทำสัญญาเป็นที่เรียบร้อยแล้ว อย่างไรก็ตาม VSSL ได้มีการยกเลิกสัญญาดังกล่าวแล้ว ณ วันที่
  6 มีนาคม 2557

  เงินลงทุนในหลักทรัพย์เผื่อขาย

  เงินลงทุนในหลักทรัพย์เผื่อขายของกลุ่มบริษัทฯ มีมูลค่าเท่ากับ 160.50 ล้านบาท และ 243.00
  ล้านบาท ในปี 2555 – 2556 ตามลำดับ โดยเพิ่มขึ้นเท่ากับ 82.50 ล้านบาท
  หรือคิดเป็นร้อยละ 51.40 ในปี 2556 ทั้งนี้ บริษัทฯและบริษัทย่อยเพิ่งมีรายการดังกล่าวในปี
  2555 เนื่องจาก TISCOM ได้ซื้อหน่วยลงทุนในกองทุนรวมอสังหาริมทรัพย์ M-II จำนวน 15.00
  ล้านหน่วย มูลค่าที่ตราไว้หน่วยละ 10.00 บาท ซึ่งคิดเป็นจำนวนเงินรวม 150.00 ล้านบาท
  ในเดือนธันวาคมปี 2555 โดยมีกำไรที่ยังไม่เกิดขึ้นจากการเปลี่ยนแปลงมูลค่าเงินลงทุน 10.50
  ล้านบาท และในระหว่างไตรมาสที่ 3 ของปี 2556 บริษัทฯ
  ได้ซื้อหน่วยลงทุนของกองทุนรวมอสังหาริมทรัพย์ M-II จาก TISCOM ในราคาหน่วยละ 10.00
  บาท รวมเป็นเงินจำนวน 150.00 ล้านบาท โดยบริษัทฯชำระเงินให้แก่ TISCOM จำนวน
  12.00 ล้านบาท และส่วนที่เหลือถือเป็นการหักกลบลบหนี้ระหว่างกัน โดยจำนวน 100.00
  ล้านบาท ถือเป็นการรับชำระเงินมัดจำค่าซื้อที่ดินซึ่ง TISCOM ซื้อจากบริษัทฯ และจำนวน 38.00
  ล้านบาท ถือเป็นการรับชำระค่าตอบแทนการโอนสิทธิการซื้อที่ดิน จำนวน 16.00 ล้านบาท
  และหักหนี้คงค้างระหว่างกัน นอกจากนี้บริษัทฯได้มีการลงทุนเพิ่มเติมในกองทุนรวมอสังหาริมทรัพย์
  M-II จำนวน 7.50 ล้านหน่วย มูลค่าที่ตราไว้หน่วยละ 10.00 บาท คิดเป็นจำนวนเงินรวม
  75.00 ล้านบาท ตามข้อกำหนดเกี่ยวกับการลงทุนในกองทุนรวมอสังหาริมทรัพย์ M-II
  โดยมีกำไรที่ยังไม่เกิดขึ้นจากการเปลี่ยนแปลงมูลค่าเงินลงทุน ณ วันที่ 31 ธันวาคม 2556
  เท่ากับ 18.00 ล้านบาท

  สิทธิการเช่า

  สิทธิการเช่าของบริษัทฯ ประกอบด้วย ค่าเช่าที่ดินจ่ายล่วงหน้า ค่าเช่าอาคารจ่ายล่วงหน้า
  สิทธิการเช่าที่ดินและสิทธิการเช่าอาคารโรงงาน

  สิทธิการเช่าของบริษัทฯ มีมูลค่าเท่ากับ 179.71 ล้านบาท 502.26 ล้านบาท และ 440.98
  ล้านบาท ในปี 2554 – 2556 ตามลำดับ โดยเพิ่มขึ้นเท่ากับ 322.55 ล้านบาท
  หรือคิดเป็นร้อยละ 179.49 ในปี 2555 และลดลงเท่ากับ 61.28 ล้านบาท หรือคิดเป็นร้อยละ
  12.20 ในปี 2556 ทั้งนี้สิทธิการเช่า มีมูลค่าสูงขึ้นในปี 2555 เนื่องจาก
  บริษัทฯได้จัดประเภทสินทรัพย์ของบริษัทย่อยแห่งหนึ่งให้ถูกต้องตามมาตรฐานบัญชี
  และการลดลงของสิทธิการเช่าในปี 2556 ของบริษัทฯ
  เป็นผลมาจากการตัดจำหน่ายมูลค่าสิทธิการเช่า
  ตามมูลค่าที่บริษัทฯและบริษัทย่อยได้จ่ายชำระให้แก่ผู้ให้เช่าเป็นหลัก

  อสังหาริมทรัพย์เพื่อการลงทุน

  อสังหาริมทรัพย์เพื่อการลงทุนของบริษัทฯ ประกอบด้วย อาคารสำนักงานเพื่อให้เช่า
  โรงงานและคลังสินค้าเพื่อให้เช่า เป็นหลัก

  อสังหาริมทรัพย์เพื่อการลงทุนของบริษัทฯ มีมูลค่าเท่ากับ 1,072.38 ล้านบาท 365.01 ล้านบาท
  และ 232.19 ล้านบาท ในปี 2554 – 2556 ตามลำดับ โดยลดลงเท่ากับ 707.37 ล้านบาท
  หรือคิดเป็นร้อยละ 65.96 ในปี 2555 เนื่องจาก บริษัทฯและ TISCOM
  ได้มีการจำหน่ายทรัพย์สินซึ่งประกอบด้วยที่ดินและอาคารโรงงานให้เช่าในนิคมอุตสาหกรรมทีเอฟดี
  เขตส่งเสริมอุตสาหกรรมนวนคร และนิคมอุตสาหกรรมแหลมฉบัง ประกอบกับ TISCOM
  ได้โอนสิทธิการเช่าที่ดินในนิคมอุตสาหกรรมแหลมฉบัง ให้แก่ กองทุนรวมอสังหาริมทรัพย์ M-II
  โดย ณ สิ้นปี 2556 บริษัทฯมีอสังหาริมทรัพย์เพื่อการลงทุน ลดลงเท่ากับ 132.82 ล้านบาท
  หรือคิดเป็นร้อยละ 36.39 ทั้งนี้ เนื่องจาก บริษัทฯและ TISCOM
  ได้จำหน่ายที่ดินพร้อมอาคารและสิ่งปลูกสร้างที่ตั้งอยู่ในนิคมอุตสาหกรรมทีเอฟดี
  และอาคารและสิ่งปลูกสร้างให้เช่าที่ตั้งอยู่ในโครงการกิ่งแก้ว ประกอบกับ TISCOM
  ได้โอนสิทธิการเช่าที่ดินในโครงการกิ่งแก้ว ให้แก่ กองทุนรวมอสังหาริมทรัพย์ M-II

  การวิเคราะห์คุณภาพของสินทรัพย์หมุนเวียน

  อัตราส่วนหมุนเวียนลูกหนี้การค้าของบริษัทฯ เท่ากับ 27.37 เท่า 34.32 เท่า และ 31.63
  เท่า ในปี 2554 – 2556 ตามลำดับ โดยการเพิ่มขึ้นของอัตราส่วนหมุนเวียนลูกหนี้การค้าในปี
  2555 มีสาเหตุมาจาก รายได้จากการดำเนินงาน ซึ่งประกอบด้วย
  รายได้จากการขายที่ดินและอาคารโรงงาน รายได้จากการขายอาคารชุด
  และรายได้ค่าเช่าและค่าบริการ (ไม่รวมกำไรจากการขายอสังหาริมทรัพย์เพื่อการลงทุน)
  มีการเปลี่ยนแปลงลดลง ในอัตราที่น้อยกว่า การลดลงของลูกหนี้การค้าก่อนหนี้สงสัยจะสูญเฉลี่ย
  และการลดลงของอัตราส่วนหมุนเวียนลูกหนี้การค้า ในปี 2556 เป็นผลมาจาก
  รายได้จากการดำเนินงานมีการเปลี่ยนแปลงลดลงเล็กน้อย
  ในขณะที่ลูกหนี้การค้าก่อนหนี้สงสัยจะสูญเฉลี่ยมีการเปลี่ยนแปลงเพิ่มขึ้น

  อัตราส่วนหมุนเวียนสินค้าคงเหลือของบริษัทฯ เท่ากับ 0.39 เท่า 0.12 เท่า และ 0.10 เท่า
  ในปี 2554 – 2556 ตามลำดับ โดยการลดลงของอัตราส่วนหมุนเวียนสินค้าคงเหลือ ในปี 2555
  เป็นผลมาจากการที่บริษัทฯมีต้นทุนขายและบริการที่ลดลงในขณะที่มีสินค้าคงเหลือเฉลี่ยเพิ่มสูงขึ้น
  ทั้งนี้ การลดลงของอัตราส่วนหมุนเวียนสินค้าคงเหลือ ในปี 2556
  เป็นผลมาจากต้นทุนขายและบริการที่เพิ่มสูงขึ้นในอัตราที่น้อยกว่าการเพิ่มขึ้นของสินค้าคงเหลือเฉลี่ย

  การวิเคราะห์คุณภาพของลูกหนี้การค้า

  ลูกหนี้การค้าของบริษัทฯ ประกอบด้วย ลูกหนี้จากการให้เช่าอาคารสำนักงาน
  ลูกหนี้จากการให้เช่าโรงงานและคลังสินค้า และลูกหนี้จากธุรกิจรับบริหารทรัพย์สิน เป็นหลัก
  โดยนโยบายการให้สินเชื่อของบริษัทฯและบริษัทย่อยจะเท่ากับ 30 วัน

  ทั้งนี้ บริษัทฯมีรายละเอียดของลูกหนี้การค้า ในปี 2554 – 2556 ดังตารางต่อไปนี้

  --------------------- ---------------- ---------------- ----------------
  ลูกหนี้การค้า             ปี 2554           ปี 2555           ปี 2556
  (กิจการที่เกี่ยวข้องกัน)                                       

  ค้างชำระ ไม่เกิน 3 เดือน  -                -                -

  ค้างชำระ 3 – 6 เดือน    -                -                -

  ค้างชำระ มากกว่า 12     -                0.14             0.14
  เดือน                                                    

  รวมทั้งหมด              -                0.14             0.14

  ลูกหนี้การค้า             ปี 2554           ปี 2555           ปี 2556
  (กิจการที่ไม่เกี่ยวข้องกัน)                                     

  ยังไม่ถึงกำหนดชำระ       3.39             2.11             1.93

  ค้างชำระ ไม่เกิน 3 เดือน  4.41             6.61             9.73

  ค้างชำระ 3 – 6 เดือน    0.94             5.29             1.66

  ค้างชำระ 6 – 12 เดือน   3.39             2.41             0.06

  ค้างชำระ มากกว่า 12     7.04             5.14             6.39
  เดือน                                                    

  รวมท้งหมด              19.17            21.57            19.76

  ค่าเผื่อหนี้สงสัยจะสูญ       (3.84)           (3.84)           (3.84)

  รวมลูกหนี้การค้า – สุทธิ    15.32            17.86            16.06
  --------------------- ---------------- ---------------- ----------------

  ในการประมาณค่าเผื่อหนี้สงสัยจะสูญของลูกหนี้
  ฝ่ายบริหารของบริษัทฯจะใช้ดุลยพินิจในการประมาณการผลขาดทุนที่คาดว่าจะเกิดขึ้นจากลูกหนี้แต่ละราย
  โดยคำนึงถึงประสบการณ์การเก็บเงินในอดีต
  อายุของหนี้ที่คงค้างและสภาวะเศรษฐกิจที่เป็นอยู่ในขณะนั้น เป็นต้น)

3.  สภาพคล่องและความเพียงพอของเงินทุนของบริษัท

    1.  แหล่งที่มาของเงินทุน

  -------------------------- --------------- --------------- ---------------
  แหล่งที่มาของเงินทุน            ปี 2554          ปี 2555          ปี 2556

  รวมหนี้สิน                    2,859.22        3,967.85        6,054.91

  รวมส่วนของผู้ถือหุ้น             1,404.97        2,009.60        1,628.10

  อัตราส่วนหนี้สินต่อส่วนของผู้ถือหุ้น   2.04x           1.97x           3.72x
  -------------------------- --------------- --------------- ---------------

  หนี้สิน

  หนี้สินหลักของบริษัทฯ ประกอบด้วย เงินกู้ยืมระยะสั้นจากสถาบันการเงิน
  เจ้าหนี้การค้าและเจ้าหนี้อื่น หุ้นกู้ และเงินกู้ยืมระยะยาวจากสถาบันการเงิน

  หนี้สินรวมของบริษัทฯ มีมูลค่าเท่ากับ 2,859.22 ล้านบาท 3,967.85 ล้านบาท และ
  6,054.91 ล้านบาท ในปี 2554 – 2556 ตามลำดับ โดยเพิ่มขึ้นเท่ากับ 1,108.63 ล้านบาท
  ในปี 2555
  เนื่องจากการเพิ่มขึ้นของเงินกู้ยืมเพื่อการลงทุนในโครงการพัฒนาอสังหริมทรัพย์ของบริษัทฯ และ
  ณ สิ้นปี 2556 บริษัทฯมีหนี้สินรวมเพิ่มขึ้นเท่ากับ 2,087.05 ล้านบาท ทั้งนี้ สาเหตุมาจาก
  การที่บริษัทฯได้ออกตั๋วสัญญาใช้เงินและหุ้นกู้ ในระหว่างงวดบัญชีดังกล่าว

  เงินกู้ยืมระยะสั้นจากสถาบันการเงิน

  เงินกู้ยืมระยะสั้นจากสถาบันการเงินของบริษัทฯ ณ สิ้นปี 2556 เป็นตั๋วแลกเงินที่ไม่มีหลักประกัน
  อย่างไรก็ตาม
  บริษัทฯค้ำประกันการออกและเสนอขายตราสารหนี้ระยะสั้นประเภทตั๋วแลกเงินให้แก่บริษัทย่อย
  โดยมีอัตราดอกเบี้ยเท่ากับร้อยละ MRL – 1 และร้อยละ 4.70 ถึงร้อยละ 5.30

  เงินกู้ยืมระยะสั้นจากสถาบันการเงินของบริษัทฯ เท่ากับ 51.13 ล้านบาท 504.01 ล้านบาท
  และ 2,560.20 ล้านบาท ในปี 2554 – 2556 ตามลำดับ ซึ่งเพิ่มขึ้นเท่ากับ 452.88 ล้านบาท
  หรือคิดเป็นร้อยละ 885.70 ในปี 2555 และเพิ่มขึ้นเท่ากับ 2,056.19 ล้านบาท
  หรือคิดเป็นร้อยละ 407.97 ในปี 2556 โดยการเพิ่มขึ้นของเงินกู้ยืมระยะสั้นจากสถาบันการเงิน
  เป็นผลมาจากการออกตั๋วสัญญาใช้เงินของบริษัทฯและ TISCOM ในปี 2555 มูลค่าเท่ากับ
  234.00 ล้านบาท และ 250.00 ล้านบาท ตามลำดับ และในปี 2556
  บริษัทฯได้ออกตั๋วสัญญาใช้เงินเพิ่มเติมอีกมูลค่าเท่ากับ 1,906.20 ล้านบาท

  เจ้าหนี้การค้าและเจ้าหนี้อื่น

  เจ้าหนี้การค้าของบริษัทฯ ประกอบด้วย เจ้าหนี้การค้า เจ้าหนี้ค่าก่อสร้าง และเจ้าหนี้ค่าที่ดิน
  ซึ่งเจ้าหนี้อื่นของบริษัทฯ ประกอบด้วย เงินรับล่วงหน้าจากลูกค้า เงินประกันผลงาน
  ค่าใช้จ่ายค้างจ่าย และอื่นๆ

  เจ้าหนี้การค้าและเจ้าหนี้อื่นของบริษัทฯ เท่ากับ 407.00 ล้านบาท 968.01 ล้านบาท และ
  585.50 ล้านบาท ในปี 2554 – 2556 ตามลำดับ ซึ่งเพิ่มขึ้นเท่ากับ 561.01 ล้านบาท
  หรือคิดเป็นร้อยละ 137.84 ในปี 2555 และลดลงเท่ากับ 382.51 ล้านบาท หรือคิดเป็นร้อยละ
  39.52 ในปี 2556 ทั้งนี้ เจ้าหนี้การค้าและเจ้าหนี้อื่นในปี 2555
  มีการเปลี่ยนแปลงเพิ่มขึ้นอย่างมีนัยสำคัญ
  เนื่องจากเจ้าหนี้ค่าก่อสร้างในโครงการนิคมอุตสาหกรรมทีเอฟดี เฟส 2 และโครงการ
  เดอะโคโลเนียล เขาเต่า หัวหิน โดยเจ้าหนี้การค้าและเจ้าหนี้อื่นในปี 2556
  มีการเปลี่ยนแปลงลดลง เนื่องจาก
  บริษัทฯและบริษัทย่อยได้มีการจ่ายชำระเจ้าหนี้ค่าก่อสร้างและเจ้าหนี้ค่าที่ดิน
  ในโครงการนิคมอุตสาหกรรมทีเอฟดี เฟส 2 และโครงการ เดอะโคโลเนียล เขาเต่า หัวหิน
  เป็นจำนวนมาก

  หุ้นกู้

  ตามมติที่ประชุมวิสามัญผู้ถือหุ้นของบริษัทฯ เมื่อวันที่ 24 มิถุนายน 2556
  ได้มีมติอนุมัติให้ออกและเสนอขายหุ้นกู้ไม่ด้อยสิทธิและไม่มีหลักประกันจำนวนรวมทั้งสิ้นไม่เกิน
  3,500.00 ล้านบาท โดยมีอายุไม่เกิน 5 ปี
  ให้แก่นักลงทุนสถาบันและผู้ลงทุนโดยเฉพาะเจาะจงทั่วไปหรือประชาชนทั่วไป โดยในวันที่ 3
  กรกฎาคม 2556 บริษัทฯได้ออกและเสนอขายหุ้นกู้ไม่ด้อยสิทธิและไม่มีประกันชุดที่ 1 จำนวน
  500,000 หน่วย มูลค่าหน่วยละ 1,000.00 บาท มูลค่ารวม 500.00 ล้านบาท
  โดยมีกำหนดไถ่ถอนในวันที่ 3 กรกฎาคม 2557 และมีกำหนดชำระดอกเบี้นทุก 6 เดือน
  ในอัตราร้อยละ 5.3 ต่อปี ต่อมาเมื่อวันที่ 22 พฤศจิกายน 2556
  บริษัทฯได้ออกและเสนอขายหุ้นกู้ไม่ด้อยสิทธิและไม่มีประกันชุดที่ 2 จำนวน 850,000 หน่วย
  มูลค่าหน่วยละ 1,000 บาท มูลค่ารวม 850.00 ล้านบาท โดยมีกำหนดไถ่ถอนในวันที่ 22
  พฤศจิกายน 2557 และมีกำหนดชำระดอกเบี้ยทุก 3 เดือน ในอัตราร้อยละ 5.5 ต่อปี
  โดยยอดคงเหลือของหู้นกู้แสดงมูลค่าสุทธิจากค่าใช้จ่ายในการออกหุ้นกู้รอตัดบัญชี ซึ่งมีมูลค่าเท่ากับ
  1,344.55 ล้านบาท ณ สิ้นปี 2556
  และหุ้นกู้มีข้อปฎิบัติและข้อจำกัดบางประการตามปกติธุรกิจของบริษัทฯ ได้แก่
  การดำรงไว้ซึ่งอัตราส่วนของหนี้สินต่อส่วนของผู้ถือหุ้น (Net Debt to Equity Ratio)
  ตลอดอายุของหุ้นกู้ ในงบการเงินรวมที่ได้ผ่านการตรวจสอบโดยผู้สอบบัญชีแล้ว
  เป็นอัตราส่วนไม่เกิน 3.5 เท่า ณ วันสิ้นงวดบัญชีของแต่ละปี ตลอดอายุของหุ้นกู้ ทั้งนี้ “หนี้สิน”
  หมายถึง หนี้สินรวมในงบการเงินของบริษัทฯที่ได้ผ่านการตรวจสอบโดยผู้สอบบัญชีแล้ว
  แต่ไม่รวมถึงหนี้ในทางการค้าปกติ (Trade Payable Debts)
  หักด้วยเงินสดและรายการเทียบเท่าเงินสด “ส่วนของผู้ถือหุ้น” หมายถึง
  ส่วนของผู้ถือหุ้นของบริษัทฯตามที่ปรากฎในงบดุลที่ตรวจสอบโดยผู้สอบบัญชี

  เงินกู้ยืมระยะยาวจากสถาบันการเงิน

  เงินกู้ยืมระยะยาวจากสถาบันการเงินของบริษัทฯ มีมูลค่าเท่ากับ 1,743.53 ล้านบาท
  1,734.97 ล้านบาท และ 1,049.23 ล้านบาท ในปี 2554 – 2556 ตามลำดับ
  ซึ่งลดลงเท่ากับ 8.56 ล้านบาท หรือคิดเป็นร้อยละ 0.49 ในปี 2555 และลดลงเท่ากับ
  685.75 ล้านบาท หรือคิดเป็นร้อยละ 39.52 ในปี 2556 ทั้งนี้
  เงินกู้ยืมระยะยาวจากสถาบันการเงินในปี 2555 ลดลง
  เนื่องจากบริษัทฯและบริษัทย่อยได้มีการจ่ายชำระเงินกู้ยืมระยะยาวบางส่วนให้แก่สถาบันการเงินในรอบบัญชีดังกล่าว
  ในขณะที่เงินกู้ยืมระยะยาวจากสถาบันการเงินในปี 2556 ลดลงอย่างมีนัยสำคัญ เนื่องจาก
  กลุ่มบริษัทฯได้มีการปรับโครงสร้างเงินทุน โดยนำเงินที่ได้รับจากการออกและเสนอขายหุ้นกู้
  ไปจ่ายชำระเงินกู้ยืมจากสถาบันการเงิน เพื่อลดต้นทุนทางการเงิน

  เงินกู้ยืมระยะยาวจากสถาบันการเงินของบริษัทฯ ณ สิ้นปี 2556 มียอดคงเหลือทั้งหมด
  1,049.23 ล้านบาท ซึ่งมีทั้งหมด 4 วงเงิน โดยมีรายละเอียดดังต่อไปนี้

  ----------------- ----------------- ----------------- -----------------
  วงเงินที่            จำนวนวงเงิน        ยังไม่ได้เบิกใช้       ยอดคงเหลือ

  1                 90.00             -                 18.35

  2                 1,796.00          573.00            322.16

  3                 990.00            840.00            150.00

  4                 1,550.00          95.00             558.72

  รวมทั้งหมด          4,426.00          1,508.00          1,049.23
  ----------------- ----------------- ----------------- -----------------

  วงเงินที่ 1:

  เมื่อวันที่ 30 เมษายน 2551 บริษัทฯได้กู้ยืมเงินจากธนาคารในประเทศวงเงิน 90 ล้านบาท
  โดยใช้วงเงินสินเชื่อร่วมกับผู้ร่วมลงทุนแห่งหนึ่งวงเงินรวม 180 ล้านบาท
  (เบิกใช้แล้วทั้งจำนวน) อัตราดอกเบี้ยเท่ากับ MLR ลบร้อยละ 1 ต่อปี
  กำหนดจ่ายคืนเงินต้นพร้อมดอกเบี้ยทุกเดือน เดือนละ 1 ล้านบาท เริ่มเดือนพฤษภาคม 2551
  ทั้งนี้จะต้องชำระคืนเงินกู้ทั้งหมดภายในเดือนพฤษภาคม 2560

  เงินกู้ยืมดังกล่าวค้ำประกันโดยการจำนำหุ้นสามัญของบริษัทย่อยซึ่งบริษัทฯถือเงินลงทุนอยู่จำนวน
  10,022,950 หุ้น มูลค่าที่ตราไว้หุ้นละ 5 บาท
  และค้ำประกันในนามบริษัทย่อยแห่งดังกล่าวเป็นการส่วนตัวในฐานะลูกหนี้ร่วม

  วงเงินที่ 2:

  เมื่อวันที่ 9 มิถุนายน 2554 บริษัทฯกู้ยืมเงินจากธนาคารในประเทศวงเงินรวม 1,796 ล้านบาท
  (เบิกใช้แล้ว 1,223 ล้านบาท) คิดอัตราดอกเบี้ยเท่ากับ MLR
  ชำระดอกเบี้ยทุกเดือนและกำหนดชำระคืนเงินต้นโดยการปลอดจำนองอสังหาริมทรัพย์และตามเงื่อนไขในสัญญา
  ทั้งนี้จะต้องชำระคืนเงินกู้ให้เสร็จสิ้นภายในเดือนมิถุนายน 2560

  เงินกู้ยืมดังกล่าวค้ำประกันโดย

1.  การจดจำนองที่ดินพร้อมสิ่งปลูกสร้างรวมทั้งการโอนผลประโยชน์ในกรมธรรม์ประกันภัยของสินทรัพย์ดังกล่าวให้แก่ผู้ให้กู้

2.  การจำนำสิทธิบัญชีเงินฝากประจำของบริษัทฯ ให้กับธนาคาร

  วงเงินที่ 3:

  เมื่อวันที่ 26 ธันวาคม 2555 บริษัทฯ กู้ยืมเงินจากสถาบันการเงินในประเทศวงเงิน 990
  ล้านบาท (เบิกใช้แล้ว 150 ล้านบาท) คิดอัตราดอกเบี้ยเท่ากับ MLR บวกร้อยละ 0.5
  โดยจะต้องชำระคืนเงินกู้ตามจำนวนที่กำหนดไว้ในสัญญาเมื่อมีการขายหน่วยในอาคารชุดได้และกำหนดชำระคืนเงินกู้ให้เสร็จสิ้นภายในเดือนธันวาคม
  2560

  เงินกู้ยืมดังกล่าวค้ำประกันโดย

1)  การจดจำนองที่ดินพร้อมสิ่งปลูกสร้างรวมทั้งการโอนผลประโยชน์ในกรมธรรม์ประกันภัยของสินทรัพย์ดังกล่าวให้แก่ผู้ให้กู้

2)  หนังสือค้ำประกันโดยประธานกรรมการบริหาร

  วงเงินที่ 4:

  เมื่อวันที่ 25 มีนาคม 2553 บริษัทย่อยแห่งหนึ่ง กู้ยืมเงินจากสถาบันการเงินในประเทศวงเงิน
  1,550 ล้านบาท (เบิกใช้แล้ว 1,455 ล้านบาท) คิดอัตราดอกเบี้ยเท่ากับ SPRL
  บวกค่าความเสี่ยงอัตราร้อยละ 1.25
  โดยจะต้องชำระคืนเงินกู้ตามจำนวนที่กำหนดไว้ในสัญญาเมื่อมีการขายหน่วยในอาคารชุดได้

  เงินกู้ยืมดังกล่าวค้ำประกันโดย

1)  การจดจำนองที่ดินพร้อมสิ่งปลูกสร้างรวมทั้งการโอนผลประโยชน์ในกรมธรรม์ประกันภัยของสินทรัพย์ดังกล่าวให้แก่ผู้ให้กู้

2)  หนังสือค้ำประกันโดยประธานกรรมการบริหาร

  ทั้งนี้ภายใต้สัญญาเงินกู้ยืมส่วนใหญ่ได้ระบุข้อปฏิบัติและข้อจำกัดบางประการ เช่น
  การดำรงอัตราส่วนทางการเงินบางประการซึ่งเป็นปกติทางธุรกิจ การจ่ายเงินปันผล
  และการคงสัดส่วนโครงสร้างของผู้ถือหุ้น ได้แก่ การดำรงอัตราส่วนหนี้สินต่อส่วนทุน
  ไว้ในอัตราไม่เกิน 2.5 เป็นต้น

  ส่วนของผู้ถือหุ้น

  ส่วนของผู้ถือหุ้นรวมของบริษัทฯ มีมูลค่าเท่ากับ 1,404.97 ล้านบาท 2,009.60 ล้านบาท และ
  1,628.10 ล้านบาท ในปี 2554 – 2556 ตามลำดับ โดยเพิ่มขึ้นเท่ากับ 604.63 ล้านบาท
  หรือคิดเป็นร้อยละ 43.04 ในปี 2555 และลดลงเท่ากับ 381.50 ล้านบาท หรือคิดเป็นร้อยละ
  18.98 ในปี 2556 ทั้งนี้ ส่วนของผู้ถือหุ้นในปี 2555 มีการเปลี่ยนแปลงเพิ่มขึ้น
  เนื่องจากการใช้สิทธิซื้อหุ้นสามัญตามใบสำคัญแสดงสิทธิ TFD-W1 และกำไรสุทธิในปี 2555
  ที่เพิ่มขึ้น และในปี 2556 ส่วนของผู้ถือหุ้นมีการเปลี่ยนแปลงลดลง เนื่องจาก
  ในรอบบัญชีดังกล่าวบริษัทฯมีการจ่ายปันผลเป็นเงินสดเท่ากับ 90.28 ล้านบาท ประกอบกับ
  บริษัทฯมีส่วนต่างระหว่างต้นทุนการรวมธุรกิจภายใต้การควบคุมเดียวกันกับมูลค่าสุทธิตามบัญชีของ
  VSSL จำนวนเท่ากับ 141.04 ล้านบาท ซึ่งผลต่างดังกล่าวถือเป็น
  รายการส่วนเกินทุนจากการรวมธุรกิจภายใต้การควบคุมเดียวกันและแสดงเป็นรายการแยกต่างหากไว้ภายใต้หัวข้อองค์ประกอบอื่นของส่วนของผู้ถือหุ้น

  อัตราส่วนหนี้สินต่อทุน

  อัตราส่วนหนี้สินต่อทุนของบริษัทฯ เท่ากับ 2.04 เท่า 1.97 เท่า และ 3.72 เท่า ในปี 2554
  – 2556 ตามลำดับ ทั้งนี้การลดลงของอัตราส่วนหนี้สินต่อทุนของบริษัทฯ ในปี 2555
  แสดงถึงความสามารถในการบริหารจัดการทรัพย์สินได้อย่างมีประสิทธิภาพของบริษัทฯ
  ทำให้เกิดผลกำไรได้อย่างต่อเนื่อง ทั้งนี้ ณ สิ้นปี 2556
  บริษัทฯมีอัตราส่วนหนี้สินต่อทุนเพิ่มสูงขึ้นอย่างมีนัยสำคัญ โดยมีค่าเท่ากับ 3.72 เท่า
  ซึ่งมีสาเหตุมาจาก การที่บริษัทฯได้ออกตั๋วสัญญาใช้เงินและหุ้นกู้
  ในระหว่างงวดบัญชีดังกล่าวทำให้มีหนี้สินรวมเพิ่มสูงขึ้น

1.  รายจ่ายลงทุน

  รายจ่ายลงทุนของบริษัทฯและบริษัทย่อย มีวัตถุประสงค์หลักเพื่อการขยายกิจการ ทั้งนี้
  โครงการลงทุนที่ผ่านมาและที่อยู่ระหว่างดำเนินการทั้งหมดของกลุ่มบริษัทฯ ได้แก่
  โครงการนิคมอุตสาหกรรมทีเอฟดี เฟส 1 และเฟส 2 โครงการ เลค กรีน โครงการ 59
  เฮอริเทจ โครงการ 15 สุขุมวิท เรสซิเดนซ์ (ผ่านการลงทุนใน VSSL) โครงการ
  เดอะโคโลเนียล เขาเต่า หัวหิน โครงการ มหาดเล็ก เรสซิเดนซ์
  การลงทุนในอาคารสำนักงานให้เช่า (ผ่านการลงทุนใน SG)
  การลงทุนในกองทุนรวมอสังหาริมทรัพย์ M-II เป็นต้น ทั้งนี้
  แหล่งเงินทุนหลักเพื่อใช้ในการดำเนินโครงการในข้างต้น
  มาจากวงเงินสินเชื่อจากสถาบันการเงิน

  แผนการลงทุนในปี 2557 ของบริษัทฯและบริษัทย่อย มีรายละเอียดดังต่อไปนี้

  ----------------- --------------------- -------------- --------------------------- ----------- -------------------
  แผนการลงทุน        วัตถุประสงค์             จำนวนเงินลงทุน   ช่วงเวลาที่คาดว่าจะจ่ายเงินลงทุน   แหล่งเงินทุน   ผลกระทบต่อสภาพคล่อง

                                          (ล้านบาท)                                               

  นิคมอุตสาหกรรม      พัฒนาที่ดินเพื่อขาย/ให้เช่า   807.52         2557                        เงินกู้ +      ไม่มี
  ทีเอฟดี                                                                              เงินทุน       

  เดอะโคโลเนียล      อาคารชุดพักอาศัยเพื่อขาย   409.86         2557                        เงินกู้ +      ไม่มี
  เขาเต่า หัวหิน                                                                        เงินทุน       

  มหาดเล็ก เรสซิเดนซ์  อาคารชุดพักอาศัยเพื่อขาย   126.54         2557                        เงินกู้ +      ไม่มี
                                                                                     เงินทุน       

  คลังสินค้าคลองเปรง   คลังสินค้าให้เช่า          2,200.00       2557                        เงินกู้ +      ไม่มี
                                                                                     เงินทุน       

  คลังสินค้า           คลังสินค้าเพื่อขาย         831.9          2557                        เงินกู้ +      ไม่มี
  นิคมอุตสาหกรรม                                                                       เงินทุน       
  ทีเอฟดี                                                                                          

  อาคารชุดพักอาศัย     อาคารชุดพักอาศัยเพื่อขาย   1,506.00       2557                        เงินกู้ +      ไม่มี
  สุขุมวิท                                                                              เงินทุน       
  ----------------- --------------------- -------------- --------------------------- ----------- -------------------

2.  ความเพียงพอของสภาพคล่อง

  ----------------------------- ------------- ------------- ---------------
  กระแสเงินสด                    ปี 2554        ปี 2555 ⁽¹⁾    ปี 2556 ⁽¹⁾

  กระแสเงินสดจากกิจกรรมดำเนินงาน   216.22        (925.61)      (1,562.24)

  กระแสเงินสดจากกิจกรรมลงทุน       (7.02)        738.46        (56.38)

  กระแสเงินสดจากกิจกรรมจัดหาเงิน    (215.02)      557.81        2,483.38

  กระแสเงินสดสุทธิระหว่างงวด        (5.82)        370.66        864.77
  ----------------------------- ------------- ------------- ---------------

  หมายเหตุ: (1) ผู้บริหารได้ปรับปรุงย้อนหลังงบกระแสเงินสดขึ้นมาเอง สำหรับปี สิ้นสุดวันที่ 31
  ธันวาคม 2555 และปี 2556 ของบริษัทฯและบริษัทย่อยที่แสดงเป็นข้อมูลเปรียบเทียบไว้ ณ ที่นี้
  เพื่อสะท้อนผลของการรวมธุรกิจภายใต้การควบคุมเดียวกัน

  กระแสเงินสดจากกิจกรรมดำเนินงานของบริษัทฯ มีมูลค่าเท่ากับ 216.22 ล้านบาท -925.61
  ล้านบาท และ
  -1,562.24 ล้านบาท ในปี 2554 – 2556 ตามลำดับ ทั้งนี้
  กระแสเงินสดจากกิจกรรมดำเนินงานของบริษัทฯ ในช่วง 3 ปี ที่ผ่านมา
  มีแนวโน้มลดลงอย่างต่อเนื่อง
  ซึ่งแสดงให้เห็นว่าบริษัทมีการลงทุนในการพัฒนาโครงการอสังหาริมทรัพย์เพื่อขายเพิ่มมากขึ้น
  ซึ่งเป็นลักษณะปกติหากบริษัทอสังหาริมทรัพย์อยู่ในช่วงที่มีการก่อสร้างโครงการยังไม่แล้วเสร็จหรืออยู่ในช่วงที่มีซื้อที่ดินเพื่อพัฒนาโครงการเพิ่ม
  แต่ยังไม่สามารถรับรู้รายได้จากโครงการเหล่านั้นได้ โดยตั้งแต่ปี 2555 เป็นต้นไป
  บริษัทฯมีกระแสเงินสดจากการดำเนินงานติดลบ
  เนื่องจากบริษัทฯมีการลงทุนในโครงการนิคมอุตสาหกรรมทีเอฟดี เฟส 2 และโครงการ
  เดอะโคโลเนียล เขาเต่า หัวหิน ซึ่งถูกบันทึกเป็นต้นทุนโครงการพัฒนาอสังหาริมทรัพย์
  และนับเป็นส่วนหนึ่งของกระแสเงินสดจากกิจกรรมดำเนินงาน

  กระแสเงินสดจากกิจกรรมลงทุนของบริษัทฯ มีมูลค่าเท่ากับ -7.02 ล้านบาท 738.46 ล้านบาท
  และ -56.38 ล้านบาท ในปี 2554 – 2556 ตามลำดับ ทั้งนี้ กระแสเงินสดจากกิจกรรมลงทุน
  ในปี 2555 มีค่าเป็นบวก เนื่องจาก
  บริษัทฯมีเงินสดรับจากการจำหน่ายอสังหาริมทรัพย์เพื่อการลงทุน เป็นจำนวน 1,000.60
  ล้านบาท และนับเป็นส่วนหนึ่งของกระแสเงินสดจากกิจกรรมลงทุน
  โดยกระแสเงินสดจากกิจกรรมลงทุน ในปี 2556 มีค่าเป็น ลบ
  เนื่องจากเงินสดจ่ายเพื่อซื้อเงินลงทุนใน VSSL เป็นหลัก

  กระแสเงินสดจากกิจกรรมจัดหาเงินของบริษัทฯ มีมูลค่าเท่ากับ -215.02 ล้านบาท 557.81
  ล้านบาท และ 2,483.38 ล้านบาท ในปี 2554 – 2556 ตามลำดับ
  ทั้งนี้กระแสเงินสดจากกิจกรรมจัดหาเงินของบริษัทฯ ในช่วง 3 ปีที่ผ่านมา
  มีแนวโน้มเพิ่มสูงขึ้นอย่างต่อเนื่อง โดยในปี 2555
  บริษัทฯมีกระแสเงินสดรับจากเงินกู้ยืมระยะสั้นจากสถาบันการเงินและเงินกู้ยืมระยะยาวจากสถาบันการเงิน
  เป็นจำนวน 452.87 ล้านบาท และ 698.15 ล้านบาท ตามลำดับ
  เพื่อรองรับการลงทุนในโครงการนิคมทีเอฟดี เฟส 2 และโครงการ เดอะโคโลเนียล เขาเต่า
  หัวหิน และ ณ สิ้นปี 2556 บริษัทฯมีกระแสเงินสดจากกิจกรรมจัดหาเงินเพิ่มขึ้นอย่างมีนัยสำคัญ
  จากการเพิ่มขึ้นของเงินกู้ยืมระยะสั้นจากสถาบันการเงิน เท่ากับ 2,056.20 ล้านบาท
  เงินสดรับจากการออกหุ้นกู้ เท่ากับ 1,342.69 ล้านบาท
  และเงินกู้ยืมระยะยาวจากสถาบันการเงิน เท่ากับ 553.55 ล้านบาท ตามลำดับ
  เพื่อรองรับการลงทุนในโครงการ นิคมทีเอฟดี เฟส 2 โครงการ เดอะโคโลเนียล เขาเต่า
  หัวหิน และ ใช้เป็นเงินทุนหมุนเวียน

  ทั้งนี้อัตราส่วนสภาพคล่อง (Current ratio)
  ไม่สามารถอธิบายสภาพคล่องของบริษัทฯได้อย่างแม่นยำ เนื่องจากบริษัทฯ
  ไม่มีการบันทึกรายการสินค้าคงเหลือในสินทรัพย์หมุนเวียน
  เพราะลักษณะสินทรัพย์ของบริษัทฯส่วนใหญ่เป็นที่ดินและโรงงานซึ่งไม่ได้บันทึกเป็นสินทรัพย์หมุนเวียน
  ในขณะที่รายการเจ้าหนี้การค้าค่าที่ดินและค่าก่อสร้างถูกบันทึกเป็นหนี้สินหมุนเวียน
  จึงทำให้อัตราส่วนสภาพคล่องมีค่าต่ำ

3.  ความสามารถในการจัดหาแหล่งเงินทุนเพิ่มเติม

  ณ สิ้นปี 2556 บริษัทฯ มีวงเงินกู้ยืมที่ยังไม่ได้เบิกใช้ ดังตารางต่อไปนี้

+--------------------------+----------------------------+-------------+
| ประเภทของวงเงินกู้          | ระยะเวลาครบกำหนด           | วงเงินท      |
|                          |                            | ี่ยังไม่ได้เบิกใช้ |
|                          |                            |             |
|                          |                            | (ล้านบาท)    |
+--------------------------+----------------------------+-------------+
| หุ้นกู้ – วงเงินที่เหลือ         | ยังไม่ได้ระบุ                  | 2,150.00    |
+--------------------------+----------------------------+-------------+
| เงิน                      | มิถุยายน 2560                | 573.00      |
| กู้ยืมระยะยาวจากสถาบันการเงิน |                            |             |
| – วงที่ 2                  |                            |             |
+--------------------------+----------------------------+-------------+
| เงิน                      | ธันวาคม 2560                | 840.00      |
| กู้ยืมระยะยาวจากสถาบันการเงิน |                            |             |
| – วงที่ 3                  |                            |             |
+--------------------------+----------------------------+-------------+
| เงิน                      | ชำระคืนเงิน                  | 95.00       |
| กู้ยืมระยะยาวจากสถาบันการเงิน | กู้เมื่อมีการขายหน่วยในอาคารชุดได้ |             |
| – วงที่ 4                  |                            |             |
+--------------------------+----------------------------+-------------+
| รวมทั้งหมด                 |                            | 3,658.00    |
+--------------------------+----------------------------+-------------+

  อย่างไรก็ตามจากอัตราส่วนหนี้สินต่อทุนที่สูงถึง 3.72 เท่า
  ประกอบกับอัตราส่วนความสามารถในการชำระดอกเบี้ยและอัตราส่วนความสามารถในการชำระภาระผูกพันที่มีค่าติดลบ
  ส่งผลให้บริษัทฯ
  มีความสามารถในการจัดหาแหล่งเงินทุนเพิ่มเติมผ่านการก่อภาระหนี้สินค่อนข้างต่ำ
  ทั้งนี้บริษัทฯมีแนวทางในการแก้ปัญหาดังกล่าว จากแผนการเพิ่มทุนในครั้งนี้
  ประกอบกับการเร่งโอนกรรมสิทธิ์อาคารชุดของ โครงการ 15 สุขุมวิท ในไตรมาสที่ 2 ของปี
  2557

4.  ความสามารถในการชำระหนี้และการปฎิบัติตามเงื่อนไขการกู้ยืม (Covenant)
    และภาระผูกพันที่สำคัญ

  ณ สิ้นปี 2556 อัตราส่วนความสามารถในการชำระดอกเบี้ย
  และอัตราส่วนความสามารถในการชำระภาระผูกพันไม่สามารถคำนวณได้
  เนื่องจากกระแสเงินสดจากการดำเนินงานที่ติดลบ
  ซึ่งเป็นลักษณะปกติของบริษัทอสังหาริมทรัพย์ในช่วงที่มีการก่อสร้างโครงการยังไม่แล้วเสร็จหรือในช่วงที่มีซื้อที่ดินเพื่อพัฒนาโครงการ
  ในขณะที่ยังไม่สามารถรับรู้รายได้ได้ บริษัทมีอัตราส่วนหนี้สินต่อส่วนของผู้ถือหุ้นที่ 3.72 เท่า
  อย่างไรก็ตามบริษัทฯ มีแนวทางในการแก้ปัญหาดังกล่าว จากแผนการเพิ่มทุนในครั้งนี้
  ประกอบกับการขายที่ดินเปล่าในโครงการนิคมอุตสาหกรรมทีเอฟดี เฟส 2
  และการเร่งโอนกรรมสิทธิ์อาคารชุดของ โครงการ 15 สุขุมวิท ในไตรมาสที่ 2 ของปี 2557

  ทั้งนี้ ในการขอสนับสนุนวงเงินสินเชื่อจากธนาคารพาณิชย์ในประเทศไทยแห่งหนึ่ง
  ได้มีการกำหนดเงื่อนไขในการใช้วงเงินสินเชื่อ
  ให้บริษัทฯจะต้องดำรงอัตราส่วนหนี้สินต่อทุนไว้ในอัตราไม่เกิน 2.5 เท่า ประกอบกับในปี 2556
  บริษัทฯ ได้มีการออกหุ้นกู้จำนวน 2 ครั้ง ซึ่งในการออกหุ้นกู้ครั้งที่ 1/2556
  ได้ระบุให้บริษัทฯต้องดำรงไว้ซึ่งอัตราส่วนหนี้สินต่อทุน เป็นอัตราไม่เกิน 2.5 เท่า
  และในการออกหุ้นกู้ครั้งที่ 2/2556 ได้ระบุให้บริษัทฯต้องดำรงไว้ซึ่งอัตราส่วนหนี้สินสุทธิต่อทุน
  เป็นอัตราไม่เกิน 3.5 เท่า อย่างไรก็ตาม ในปัจจุบัน
  บริษัทฯได้ทำหนังสือขอผ่อนปรนข้อกำหนดและเงื่อนไขในการใช้วงเงินสินเชื่อให้แก่
  ธนาคารพาณิชย์ เนื่องจากภายหลังจากที่บริษัทฯ เพิ่มทุนเป็นที่เรียบร้อยแล้ว
  อัตราส่วนหนี้สินต่อส่วนของผู้ถือหุ้นก็จะปรับตัวลดลง และในส่วนของหุ้นกู้นั้น
  บริษัทฯได้ดำเนินการขออนุมัติผู้ถือหุ้นกู้ครั้งที่ 1/2557 เพื่อขอแก้ไขเปลี่ยนแปลงข้อกำหนดสิทธิ
  เรื่องการดำรงอัตราส่วนหนี้สินต่อทุน และความหมายของหนี้สินในการคำนวณอัตราส่วนดังกล่าว
  โดยจะแก้ไขเป็น บริษัทฯต้องดำรงอัตราส่วนหนี้สินสุทธิต่อส่วนของผู้ถือหุ้น (Net Debt to
  Equity ratio) เป็นอัตราไม่เกิน 3.0 เท่า เป็นที่เรียบร้อยแล้ว ประกอบกับ
  การเพิ่มทุนในครั้งนี้จะส่งผลให้บริษัทฯมีส่วนของผู้ถือหุ้นเพิ่มสูงขึ้น
  และส่งผลให้อัตราส่วนหนี้สินต่อทุนของบริษัทฯลดลง

14.5 ภาระผูกพันด้านหนี้สิน และการบริหารจัดการภาระนอกงบดุล

  (รายละเอียดตามหมายเหตุประกอบงบการเงิน)

6.  ปัจจัยหรือเหตุการณ์ที่จะมีผลต่อฐานะการเงินหรือการดำเนินงานในอนาคต

  การเปลี่ยนแปลงกฎหมายที่เกี่ยวข้องกับธุรกิจอสังหาริมทรัพย์

  การเปลี่ยนแปลงหรือเพิ่มเติมกฏหมาย กฏระเบียบและข้อบังคับที่เกี่ยวข้องกับธุรกิจอสังหาริมทรัพย์
  อาทิเช่น พระราชบัญญัติการจัดสรรที่ดิน
  กฏระเบียบที่เกี่ยวข้องกับการกำหนดเขตการใช้ประโยชน์ที่ดิน (Zoning) กฏหมายผังเมือง
  การกำหนดพื้นที่สีเขียว และการกำหนดพื้นที่สีม่วง เป็นต้น
  อาจส่งผลกระทบต่อการดำเนินงานของกลุ่มบริษัทฯ
  หรือส่งผลให้โครงการที่กลุ่มบริษัทฯดำเนินการอยู่เป็นไปอย่างล่าช้า อย่างไรก็ตาม
  กลุ่มบริษัทฯได้มีการศึกษาและติดตามการเปลี่ยนแปลงเกี่ยวกับกฏระเบียบต่างๆที่อาจเกิดขึ้นอย่างต่อเนื่อง
  เพื่อเตรียมความพร้อมสำหรับการปรับเปลี่ยนการดำเนินธุรกิจให้สอดคล้องกับการเปลี่ยนแปลงที่อาจเกิดขึ้นในข้างต้น

  ความล่าช้าของโครงการอสังหาริมทรัพย์ที่อยู่ระหว่างการพัฒนา

  ความล่าช้าของโครงการ นิคมอุตสาหกรรม ทีเอฟดี เฟส 2
  อาจเกิดขึ้นจากการเปลี่ยนแปลงและแก้ไขผังแม่บท ประกอบกับ
  พื้นที่ดังกล่าวอยู่ระหว่างการดำเนินการเพื่อขอให้เปลี่ยนแปลงจากพื้นที่ประเภทชนบทและเกษตรกรรม
  (พื้นที่สีเขียว) เป็นพื้นที่ประเภทอุตสาหกรรมและคลังสินค้า (พื้นที่สีม่วง)
  ซึ่งบริษัทฯได้ศึกษาและติดตามการเปลี่ยนแปลงต่างๆที่อาจเกิดขึ้นอย่างต่อเนื่อง
  อีกทั้งยังเตรียมความพร้อมสำหรับการปรับเปลี่ยนเพื่อให้โครงการมีความสอดคล้องกับการเปลี่ยนแปลงข้างต้นได้อย่างรวดเร็ว

  ปัจจุบัน บริษัทฯได้ระงับการก่อสร้างโครงการ เดอะโคโลเนียล เขาเต่า หัวหิน
  ตามคำสั่งของศาลปกครองกลาง เนื่องจาก บริษัทฯ ถูกฟ้องร้องในฐานะจำเลยร่วม (จำเลยที่
  4) กับองค์การบริหารส่วนตำบลปากน้ำปราณ
  ในข้อหาออกใบอนุญาตก่อสร้างโดยมีระยะห่างจากแนวเขตชายฝั่งทะเลไม่ถึง 200
  เมตรตามประกาศกระทรวงทรัพยากรธรรมชาติและสิ่งแวดล้อม
  จึงเป็นการออกใบอนุญาตก่อสร้างอาคารฝ่าฝืนต่อบทบัญญัติของกฎหมาย อย่างไรก็ดี
  หากถึงที่สุดแล้วศาลตัดสินว่าบริษัทฯไม่สามารถดำเนินการก่อสร้างตามแบบเดิมได้
  บริษัทฯก็สามารถปรับเปลี่ยนแบบให้สอดคล้องตามกฏหมาย
  หรืออาจพิจารณาขายโครงการดังกล่าวให้แก่นักลงทุนรายอื่น
  ซึ่งปัจจุบันมูลค่าประเมินของโครงการดังกล่าวสูงกว่าเงินลงทุน ที่บริษัทฯได้ลงทุนไปแล้ว

  ปัจจุบัน บริษัทฯอยู่ระหว่างขออนุมัติ รายงานวิเคราะห์ผลกระทบสิ่งแวดล้อม (EIA)
  จากสำนักงานนโยบายและแผนทรัพยากรธรรมชาติและสิ่งแวดล้อม
  โดยบริษัทฯจะเริ่มทำการขายเมื่อได้รับอนุญาตจาก EIA แล้ว ทั้งนี้
  บริษัทฯคาดว่าผลการพิจารณาจะสามารถสรุปได้ภายในไตรมาสที่ 2 ของปี 2557
  ซึ่งบริษัทฯได้เตรียมแบบก่อสร้างไว้เป็นที่เรียบร้อยแล้ว ดังนั้นเมื่อได้รับผลการพิจารณาแล้ว
  บริษัทฯจะดำเนินการขอใบอนุญาตก่อสร้างและดำเนินการก่อสร้างและขายได้ทันที

  การจัดหาที่ดินเพิ่มเติมเพื่อพัฒนานิคมอุตสาหกรรมทีเอฟดี เฟส 2

  บริษัทฯได้จัดทำแผนขยายพื้นที่ออกไปจากนิคมอุตสาหกรรม เฟส 1 อีกประมาณ 2,500 ไร่
  และอยู่ระหว่างเร่งดำเนินการพัฒนาที่ดิน ปรับสภาพภูมิทัศน์
  จัดทำและออกแบบระบบสาธารณูปโภคต่างๆ
  พร้อมกับจัดทำรายงานการวิเคราะห์ผลกระทบต่อสิ่งแวดล้อมเพื่อยื่นขออนุญาตกับหน่วยงานราชการ
  ดังนั้นบริษัทฯจึงอาจมีความเสี่ยงจากการที่ไม่สามารถซื้อที่ดินเพิ่มเติมเพื่อพัฒนานิคมอุตสาหกรรม
  ทีเอฟดี เฟส 2 ได้ครบตามจำนวนหรือในทำเลที่ต้องการ
  หรืออาจมีความเสี่ยงจากการที่ราคาที่ดินเพิ่มสูงขึ้น อย่างไรก็ตาม
  บริษัทฯได้ทำสัญญากับนายหน้าจัดหาที่ดิน ทั้งบุคคลนอกพื้นที่และบุคคลในพื้นที่จังหวัดฉะเชิงเทรา
  เพื่อดำเนินการจัดหาที่ดินให้แก่บริษัทฯ ภายใต้เงื่อนไขที่กำหนดโดยบริษัทฯ

  การขาดแคลนผู้รับเหมาก่อสร้าง

  การขาดแคลนผู้รับเหมาก่อสร้างอาจส่งผลกระทบให้บริษัทฯและบริษัทย่อย
  ดำเนินการพัฒนาโครงการได้ล่าช้ากว่าที่กำหนดไว้
  ซึ่งอาจส่งผลต่อฐานะทางการเงินและผลการดำเนินงานของกลุ่มบริษัทฯได้
  อย่างไรก็ตามบริษัทฯและบริษัทย่อย ได้มีฝ่ายก่อสร้างภายในกลุ่มบริษัทฯเอง
  อีกทั้งบริษัทฯและบริษัทย่อยมีนโยบายในการจัดหาผู้รับเหมาผ่านการประมูล
  พร้อมทั้งมีการจัดเก็บรายชื่อผู้รับเหมาที่มีคุณภาพไว้ในทะเบียนรายชื่อผู้รับเหมาที่มีคุณภาพ
  เพื่อพิจารณาในการดำเนินการก่อสร้างโครงการในอนาคตของกลุ่มบริษัทฯ

  ความเสียหายจากภัยธรรมชาติ

  ความเสียหายจากภัยธรรมชาติ อาทิ ไฟไหม้ แผ่นดินไหว และอุทกภัย
  อาจส่งผลกระทบต่อผลการดำเนินงานและฐานะทางการเงินของกลุ่มบริษัทฯได้ ทั้งนี้
  กลุ่มบริษัทฯได้วางแนวการสร้างระบบป้องกันภัยและความเสี่ยงภัยต่างๆ ไว้เป็นที่เรียบร้อยแล้ว
  อาทิเช่น ระบบควบคุมน้ำท่วม (Flood control system) และมีแนวกันชนโดยรอบโครงการ
  เป็นต้น อีกทั้ง บริษัทฯและบริษัทย่อยได้จัดทำประกันความเสี่ยงภัยทรัพย์สิน
  ประกันภัยพิบัติและประกันความเสียหายต่อเนื่องทางธุรกิจ
  ซึ่งคุ้มครองความเสียหายอันเนื่องมาจาก ไฟไหม้ ลมพายุ แผ่นดินไหว และอุทกภัย เป็นต้น
  โดยประกันดังกล่าวได้รวมถึงความคุ้มครองต่อการสูญเสียรายได้ค่าเช่าไว้ด้วยเช่นกัน

  การขาดรายได้อย่างต่อเนื่องจากการพัฒนาโครงการอสังหาริมทรัพย์ประเภทอาคารชุด

  การพัฒนาอสังหาริมทรัพย์เพื่อขายมีความเสี่ยงจากการขาดรายได้อย่างต่อเนื่อง
  หากกลุ่มบริษัทฯมีการขายอาคารชุดพักอาศัยที่มีอยู่หมดแล้ว
  อย่างไรก็ตามบริษัทฯมีการจัดทำแผนการดำเนินงานรวมของบริษัทฯและบริษัทย่อยล่วงหน้าเป็นระยะเวลา
  3 ปี ทั้งนี้ แผนการดำเนินงานดังกล่าวได้คำนึงถึง
  ความต่อเนื่องของรายได้จากการดำเนินงานในแต่ละสายธุรกิจไว้เป็นที่เรียบร้อยแล้ว

  การพึ่งพิงรายได้จากการขายอสังหาริมทรัพย์ให้แก่กองทุนรวมอสังหาริมทรัพย์ /
  การจัดตั้งทรัสต์เพื่อการลงทุนในอสังหาริมทรัพย์ (REIT)

  กองทุนรวมอสังหาริมทรัพย์ เป็นหนึ่งในช่องทางการจำหน่ายสินทรัพย์ที่สำคัญของกลุ่มบริษัทฯ
  ซึ่งในปี 2557 สำนักงานคณะกรรมการกำกับหลักทรัพย์และตลาดหลักทรัพย์ ได้กำหนดให้มีการใช้
  REIT เพื่อการระดมทุนและการลงทุนในอสังหาริมทรัพย์แทนกองทุนรวมอสังหาริมทรัพย์ ทั้งนี้
  ปัจจุบันยังไม่มีกอง REIT
  ใดที่ได้รับการอนุมัติจากสำนักงานคณะกรรมการกำกับหลักทรัพย์และตลาดหลักทรัพย์
  ประกอบกับความแตกต่างทางด้านภาษี
  ซึ่งอาจส่งผลให้อัตราผลตอบแทนต่อผู้ถือหน่วยทรัสต์ลดลงเมื่อเปรียบเทียบกับหน่วยลงทุนในกองทุนรวมอสังหาริมทรัพย์
  ดังนั้น การที่บริษัทฯและบริษัทย่อยไม่สามารถจำหน่ายสินทรัพย์ให้แก่
  กองทุนรวมอสังหาริมทรัพย์หรือ REIT ได้
  อาจส่งผลกระทบต่อผลการดำเนินงานและฐานะทางการเงินได้ อย่างไรก็ตาม
  สินทรัพย์ของกลุ่มบริษัทฯสามารถสร้างรายได้ค่าเช่าให้แก่กลุ่มบริษัทฯได้
  อีกทั้งยังสามารถขายสินทรัพย์ดังกล่าวให้แก่ กลุ่มลูกค้าทั่วไปที่ไม่ใช่กองทุนรวมอสังหาริมทรัพย์หรือ
  REIT ได้เช่นกัน

  การต่อสัญญาเช่า

  รายได้ค่าเช่า เป็นหนึ่งในรายได้หลักของกลุ่มบริษัทฯ
  โดยอายุสัญญาเช่าเฉลี่ยในธุรกิจโรงงาน/คลังสินค้าให้เช่าและอาคารสำนักงานให้เช่าของกลุ่มบริษัทฯจะเท่ากับ
  3 ปี ซึ่งเมื่อครบกำหนดอายุสัญญาเช่าแล้ว ลูกค้าอาจพิจารณาไม่ต่อสัญญาได้ ดังนั้น
  ในกรณีที่กลุ่มบริษัทฯไม่สามารถหาลูกค้าใหม่ได้ หรือกรณีที่ลูกค้าในปัจจุบันตัดสินใจไม่ต่อสัญญาเช่า
  อาจส่งผลกระทบต่อผลการดำเนินงานและฐานะทางการเงินของกลุ่มบริษัทฯได้
  อย่างไรก็ตามจากผลการดำเนินงานที่ผ่านมา กลุ่มบริษัทฯมีอัตราการเช่า (Occupancy rate)
  สูงถึงร้อยละ 80 – 90 ขึ้นไป อีกทั้งลูกค้าส่วนใหญ่มักจะพิจารณาต่อสัญญาเช่า จึงส่งผลให้
  ปัจจัยดังกล่าวถือเป็นปัจจัยเสี่ยงที่อยู่ระดับค่อนข้างต่ำ

  การถูกเวนคืนที่ดิน และไม่สามารถต่ออายุสัญญาเช่าระยะยาวกับกลุ่มฮวบแช่มได้

  จากข้อตกลงเกี่ยวกับการลงทุนในทรัพย์สินจากการเพิ่มทุนของกองทุนรวมอสังหาริมทรัพย์ M-II
  บริษัทฯและ TISCOM ตกลงร่วมกันและแทนกันในการชำระเงินชดเชยให้แก่ กองทุน
  หากมีการเวนคืนที่ดินในโครงการกิ่งแก้ว ซึ่งเป็นที่ดินที่กลุ่มบริษัทฯเช่ามาจากกลุ่มฮวบแช่ม
  และในกรณีที่การเวนคืนดังกล่าวส่งผลให้กองทุนหรือผู้เช่า
  ไม่สามารถใช้ประโยชน์หรือต้องมีการก่อสร้างทดแทน หรือปรับปรุง หรือซ่อมแซมทรัพย์สินใดๆ
  บริษัทฯและ TISCOM ตกลงดำเนินการก่อสร้างทดแทน ปรับปรุง
  หรือซ่อมแซมทรัพย์สินดังกล่าวให้อยู่ในสภาพที่พร้อมใช้งานตามรูปแบบเดิมที่มีอยู่เดิมก่อนการเวนคืน
  อีกทั้ง กรณีที่กองทุนไม่สามารถต่อสัญญาเช่าหรือรับโอนสิทธิการเช่าตามสัญญาเช่าระหว่าง
  TISCOM กับกลุ่มฮวบแช่ม ซึ่งจะสิ้นสุดอายุสัญญาเช่าวันที่ 19 กุมภาพันธ์ 2579
  และจดทะเบียนต่ออายุเช่าดังกล่าวเป็นระยะเวลา 30 ปีได้ บริษัทฯและ TISCOM
  ตกลงชำระค่าชดเชยให้แก่กองทุน เป็นจำนวน 40.00 ล้านบาท อย่างไรก็ตาม
  ในสัญญาเช่าและพัฒนาที่ดินระหว่าง TISCOM และกลุ่มฮวบแช่ม ได้ระบุว่า
  ในกรณีที่ที่ดินที่เช่าถูกเวนคืนจากทางราชการส่วนหนึ่งส่วนใดหรือทั้งหมด
  กลุ่มฮวบแช่มตกลงคืนเงินค่าตอบแทนค่าหน้าดินให้แก่ TISCOM
  ตามสัดส่วนของระยะเวลาการเช่าที่ยังคงเหลืออยู่ที่ TISCOM ไม่ได้ใช้ประโยชน์บนที่ดินเช่า
  และให้ TISCOM เป็นผู้ทรงสิทธิในการเรียกร้องค่าทดแทนอาคาร หรือสิ่งปลูกสร้าง
  กับหน่วยงานทางราชการที่เวนคืน สำหรับประโยชน์ที่ TISCOM
  เสียไปในการลงทุนก่อสร้างอาคาร
  หรือจากการขาดประโยชน์อันเกิดจากสิทธิแห่งการที่ไม่ได้ใช้อาคารหรือสิ่งปลูกสร้าง อีกทั้ง
  ในสัญญาเช่าและพัฒนาที่ดินระหว่าง TISCOM และกลุ่มฮวบแช่ม ได้ระบุว่า
  กลุ่มฮวบแช่มให้คำมั่นว่า เมื่อครบกำหนดระยะเวลาการเช่าในปี 2579 แล้ว
  กลุ่มฮวบแช่มตกลงให้ TISCOM เช่าที่ดินที่เช่าต่อไปอีก 30 ปี

  การเพิ่มขึ้นของอัตราดอกเบี้ย

  การเพิ่มขึ้นของอัตราดอกเบี้ยจะส่งผลกระทบโดยตรงต่อภาคธุรกิจอสังหาริมทรัพย์
  โดยส่งผลต่อการตัดสินใจซื้อที่อยู่อาศัยของลูกค้า
  เนื่องจากลูกค้าส่วนใหญ่จะขอการสนับสนุนวงเงินสินเชื่อจากสถาบันการเงิน
  ดังนั้นการเพิ่มขึ้นของอัตราดอกเบี้ยจึงส่งผลให้ต้นทุนทางการเงินของลูกค้าเพิ่มสูงขึ้นและอาจชะลอการตัดสินใจซื้อออกไปได้
  อย่างไรก็ดี บริษัทฯได้มีการศึกษาถึงพฤติกรรมและความต้องการของลูกค้า
  พร้อมทั้งจัดเงื่อนไขการซื้อและการผ่อนชำระเงินดาวน์ให้กับลูกค้า
  เพื่อให้สามารถตอบสนองความต้องการและสามารถแบ่งเบาภาระทางการเงินในการซื้ออาคารชุดพักอาศัยของลูกค้าให้มากที่สุด

  นอกจากนั้น การเพิ่มขึ้นของอัตราดอกเบี้ย จะส่งผลให้ต้นทุนทางการเงินของกลุ่มบริษัทฯเพิ่มสูงขึ้น
  เช่นเดียวกัน เนื่องจากกลุ่มบริษัทฯ
  มีการขอสนับสนุนวงเงินสินเชื่อจากสถาบันการเงินเพื่อพัฒนาโครงการอสังหาริมทรัพย์ต่างๆ
  อย่างไรก็ตาม จากการออกและเสนอขายหุ้นสามัญเพิ่มทุนในครั้งนี้
  จะส่งผลให้บริษัทฯมีแหล่งเงินทุนจากส่วนของผู้ถือหุ้นมากขึ้นและจะส่งผลให้มีการพึ่งพิงแหล่งเงินทุนจากหนี้สินในสัดส่วนที่ลดลง

  การเปลี่ยนแปลงกฏเกณฑ์ของธนาคารแห่งประเทศไทยที่เกี่ยวข้องกับภาคอสังหาริมทรัพย์

  ปัจจุบัน ธนาคารแห่งประเทศไทยได้ให้ความสำคัญกับคุณภาพการปล่อยสินเชื่อมากขึ้น
  ส่งผลให้ธนาคารพาณิชย์เริ่มมีการเพิ่มความเข้มงวดในการปล่อยสินเชื่อมากขึ้น
  พร้อมทั้งมีการปรับเกณฑ์การกลั่นกรองสินเชื่อและปรับลดวงเงินสินเชื่อต่อหลักประกันสำหรับลูกค้าโครงการทั่วไป
  ซึ่งการเปลี่ยนแปลงดังกล่าวอาจส่งผลต่อกำลังซื้อของกลุ่มลูกค้าได้ อย่างไรก็ตามในทางกลับกัน
  การเพิ่มความเข้มงวดในการปล่อยสินเชื่อของธนาคารพาณิชย์จะเป็นการช่วยกลุ่มบริษัทฯในการคัดกรองกลุ่มลูกค้าได้ในระดับหนึ่ง
  ซึ่งจะเป็นกลุ่มลูกค้าที่มีคุณภาพและมีกำลังซื้อที่แท้จริง

  การเข้าถึงแหล่งเงินทุนและสภาพคล่อง

  ธุรกิจพัฒนาอสังหาริมทรัพย์เป็นธุรกิจที่ต้องใช้การลงทุนสูง ทั้งนี้
  กลุ่มบริษัทฯมีระยะเวลาในการบริหารโครงการประมาณ 2 – 5
  ปีขึ้นไปแล้วแต่ประเภทและขนาดของโครงการ
  ดังนั้นธุรกิจจึงมีความเสี่ยงเกี่ยวกับการบริหารสภาพคล่องทางการเงินและการเข้าถึงแหล่งเงินทุนที่จะต้องใช้ในการดำเนินธุรกิจ
  อย่างไรก็ดี บริษัทฯมีแนวทางในการบริหารความเสี่ยงดังกล่าว
  โดยการพิจารณาพัฒนาโครงการอย่างระมัดระวัง
  ประกอบกับการระดมเงินทุนผ่านช่องทางต่างๆที่หลากหลาย
  เพื่อลดการพึ่งพิงแหล่งเงินทุนแหล่งใดแหล่งหนึ่ง

  อัตราส่วนหนี้สินต่อทุนเกินกำหนด

  จากข้อกำหนดเงื่อนไขในการใช้วงเงินสินเชื่อของธนาคารพาณิชย์และข้อกำหนดสิทธิหุ้นกู้ครั้งที่
  1/2556 ของกลุ่มบริษัทฯ ได้กำหนดให้บริษัทฯต้องดำรงอัตราส่วนหนี้สินต่อทุนไว้ในอัตราไม่เกิน
  2.5 เท่า และจากข้อกำหนดสิทธิหุ้นกู้ครั้งที่ 2/2556 ของกลุ่มบริษัทฯ
  ได้กำหนดให้บริษัทฯต้องดำรงอัตราส่วนหนี้สินสุทธิต่อทุนไว้ในอัตราส่วนไม่เกิน 3.5 เท่า
  ส่งผลให้บริษัทฯอาจมีความเสี่ยงจากการผิดสัญญาเนื่องจากอัตราส่วนหนี้สินต่อทุนหรืออัตราส่วนหนี้สินสุทธิต่อทุน
  เกินกว่าที่ได้ระบุไว้ในสัญญา อย่างไรก็ตามปัจจุบัน
  บริษัทฯได้ทำหนังสือขอแก้ไขข้อกำหนดและเงื่อนไขในการใช้วงเงินสินเชื่อให้แก่ ธนาคารพาณิชย์
  เพื่อขอแก้ไขอัตราส่วนหนี้สินต่อทุนที่บริษัทฯต้องดำรงไว้ตามเงื่อนไขในสัญญาเป็น 3.5 เท่า
  และได้ดำเนินการขออนุมัติผู้ถือหุ้นกู้ครั้งที่ 1/2557 เพื่อขอแก้ไขเปลี่ยนแปลงข้อกำหนดสิทธิ
  เป็นการดำรงอัตราส่วนหนี้สินสุทธิต่อทุน ไว้ในอัตราไม่เกิน 3.0 เท่า เป็นที่เรียบร้อยแล้ว

7.  รายละเอียดการชำระเงินในโครงการอสังหาริมทรัพย์

  รายละเอียดของการชำระเงินของโครงการที่ดำเนินอยู่ในปัจจุบัน ณ สิ้นปี 2556

[TABLE]

  หมายเหตุ: * จำนวนเงินคงเหลือที่ยังไม่ถึงกำหนดชำระ จะเป็นจำนวนเงินที่ได้รับโอน ณ
  วันที่มีการโอนกรรมสิทธิ์

  รายละเอียดค้างชำระสะสม ณ สิ้นปี 2556

  ------------ ---------------- -------- ---------- -------- ---------- -------- ---------- --------
  โครงการ      เงินค้างชำระสะสม            ค้างชำระ 1           ค้างชำระ 3           ค้างชำระ 6  
                                         – 3 เดือน            – 6 เดือน            เดือนขึ้นไป   

               จำนวนราย         ล้านบาท   จำนวนราย   ล้านบาท   จำนวนราย   ล้านบาท   จำนวนราย   ล้านบาท

  โครงการ 15   ไม่มี              -        ไม่มี        -        ไม่มี        -        ไม่มี        -
  สุขุมวิท                                                                                     

  โครงการ เดอะ ไม่มี              -        ไม่มี        -        ไม่มี        -        ไม่มี        -
  โคโลเนียล                                                                                  
  เขาเต่า หัวหิน                                                                               
  ------------ ---------------- -------- ---------- -------- ---------- -------- ---------- --------